
(Braitheann an cineál nós imeachta ar an mbunús dlí a mholtar sa dréachtghníomh.)







	Leasuithe ar dhréachtghníomh

	Leasuithe ó Pharlaimint na hEorpa arna leagan amach in dhá cholún

Léirítear téacs atá scriosta le cló trom iodálach sa cholún ar chlé. Léirítear téacs atá curtha in ionad téacs eile le cló trom iodálach sa dá cholún. Léirítear téacs nua le cló trom iodálach sa cholún ar dheis.

Sa chéad agus sa dara líne den cheanntásc a ghabhann le gach leasú, sonraítear an chuid ábhartha den dréachtghníomh atá á breithniú. Má bhaineann leasú le gníomh atá cheana ann a bhfuil sé i gceist é a leasú leis an dréachtghníomh, bíonn an tríú líne i gceanntásc an leasaithe ina sonraítear an gníomh atá cheana ann agus bíonn an ceathrú líne ann ina sonraítear an fhoráil den ghníomh sin is mian le Parlaimint na hEorpa a leasú.

Leasuithe ó Pharlaimint na hEorpa i bhfoirm téacs comhdhlúite

Aibhsítear téacs nua le cló trom iodálach. Léirítear téacs atá scriosta trí úsáid a bhaint as an tsiombail ▌ nó cuirtear líne tríd an téacs. Léirítear téacs atá curtha in ionad téacs eile tríd an téacs nua a aibhsiú le cló trom iodálach agus tríd an téacs atá á ionadú a scriosadh nó líne a chur tríd. 
Mar eisceacht air sin, ní aibhsítear athruithe atá go hiomlán teicniúil agus arb athruithe iad a rinne na ranna dréachtaithe nuair a bhí an téacs críochnaitheach á ullmhú.

DRÉACHTRÚN REACHTACH Ó PHARLAIMINT NA hEORPA
Togra le haghaidh Treoir ón gComhairle maidir le struchtúr agus rátaí na dleachta máil a chuirtear i bhfeidhm ar thobac agus ar tháirgí a bhaineann le tobac (athmhúnlú)
(COM(2025)0580 – C10‑0207/2025 – 2025/0580(CNS))
(Nós imeachta reachtach speisialta - comhairliúchán - athmhúnlú)
Tá Parlaimint na hEorpa,
–	ag féachaint don togra ón gCoimisiún chuig an gComhairle (COM(2025)0580),
–	ag féachaint d’Airteagal 113 den Chonradh ar Fheidhmiú an Aontais Eorpaigh, ar dá bhun a chuaigh an Chomhairle i gcomhairle le Parlaimint na hEorpa (C10‑0207/2025),
–	ag féachaint don tuairim réasúnaithe a thíolaic Teach na dTeachtaí san Iodáil, faoi chreat Prótacal Uimh. 2 maidir le prionsabail na coimhdeachta agus na comhréireachta a chur i bhfeidhm, á mhaíomh nach gcomhlíonann an dréachtghníomh reachtach prionsabal na coimhdeachta,
–	ag féachaint don Chomhaontú Idirinstitiúideach an 28 Samhain 2001 maidir le húsáid níos struchtúrtha theicníocht an athmhúnlaithe do ghníomhartha reachtacha[footnoteRef:1], [1:  IO L 77, 28.3.2002, lch. 1.] 

–	ag féachaint don litir dar dáta an 11 Nollaig 2025 ón gCoiste um Ghnóthaí Dlíthiúla chuig an gCoiste um Ghnóthaí Eacnamaíochta agus Airgeadaíochta i gcomhréir le Riail 113(3) dá Rialacha Nós Imeachta,
–	ag féachaint do Riail 113 agus do Riail 84 dá Rialacha Nós Imeachta,
–	ag féachaint don tuarascáil ón gCoiste um Ghnóthaí Eacnamaíochta agus Airgeadaíochta (A10‑0000/2026),
A.	de bhrí, de réir Mheitheal Chomhairleach sheirbhísí dlí Pharlaimint na hEorpa, na Comhairle agus an Choimisiúin, nach bhfuil aon leasuithe substainteacha i gceist leis an togra ón gCoimisiún, seachas na leasuithe sin a shainaithnítear sa togra mar leasuithe den sórt sin, agus de bhrí, a mhéid a bhaineann le códú na bhforálacha neamhathraithe ó na gníomhartha roimhe sin in éineacht leis na leasuithe sin, gurb é atá sa togra ná códú díreach ar na téacsanna atá cheana ann, gan aon athrú ina substaint;
1.	ag formheas an togra ón gCoimisiún arna oiriúnú do na moltaí ó Meitheal Chomhairleach sheirbhísí dlíthiúla Pharlaimint na hEorpa, na Comhairle agus an Choimisiúin agus arna leasú mar a léirítear anseo ina dhiaidh seo;
2.	á iarraidh ar an gCoimisiún a thogra a athrú dá réir, i gcomhréir le hAirteagal 293(2) den Chonradh ar Fheidhmiú an Aontais Eorpaigh;
3.	á iarraidh ar an gComhairle a chur in iúl do Pharlaimint na hEorpa má tá sé ar intinn aici imeacht ón téacs atá formheasta ag an bParlaimint;
4.	á iarraidh ar an gComhairle dul i gcomhairle le Parlaimint na hEorpa arís má tá sé ar intinn aici an togra ón gCoimisiún a leasú go substaintiúil;
5.	á threorú dá hUachtarán a seasamh a chur ar aghaidh chuig an gComhairle, chuig an gCoimisiún agus chuig na parlaimintí náisiúnta.

<RepeatBlock-Amend><Amend>Leasú		<NumAm>1</NumAm>
<DocAmend>Togra le haghaidh Treorach</DocAmend>
<Article>Teideal 1</Article>
	

	Téacs arna mholadh ag an gCoimisiún
	Leasú

	Togra le haghaidh
	Togra le haghaidh

	TREOIR ÓN gCOMHAIRLE
	TREOIR ÓN gCOMHAIRLE

	maidir le struchtúr agus rátaí na dleachta máil a chuirtear i bhfeidhm ar thobac agus ar tháirgí a bhaineann le tobac (athmhúnlú)
	maidir le struchtúr agus rátaí na dleachta máil a chuirtear i bhfeidhm ar thobac amh, thobac monaraithe agus ar tháirgí a bhaineann le tobac (athmhúnlú)


Or. <Original>{EN}en</Original>
<TitreJust>Réasúnú</TitreJust>
Chinn an Coimisiún Eorpach an Córas um Rialú agus um Ghluaiseacht Máil (EMCS) a chur i bhfeidhm maidir le tobac amh agus aontaíonn an rapóirtéir leis an gcur chuige sin. Déileálann an Treoir anois ní hamháin le tobac monaraithe mar a rinneadh roimhe seo, ach le tobac amh nua freisin. Dá bhrí sin, measann an Rapóirtéir gurb iomchuí teideal an togra a leasú beagán ionas go mbeidh na focail ‘tobac amh’ ann.
</Amend>
<Amend>Leasú		<NumAm>2</NumAm>
<DocAmend>Togra le haghaidh Treorach</DocAmend>
<Article>Lua 5</Article>
	

	Téacs arna mholadh ag an gCoimisiún
	Leasú

	Ag féachaint don tuairim ó Choiste Eacnamaíoch agus Sóisialta na hEorpa,
	Ag féachaint don tuairim ó Choiste Eacnamaíoch agus Sóisialta na hEorpa1a,

	
	____________

	
	1a Tuairim an 18 Feabhra 2026 (nár foilsíodh go fóill san Iris Oifigiúil).


Or. <Original>{EN}en</Original>
<TitreJust>Réasúnú</TitreJust>
Theastaigh ón rapóirtéir an tuairim ó Choiste Eacnamaíoch agus Sóisialta na hEorpa a glacadh le déanaí a thabhairt dá aire go foirmiúil.
</Amend>
<Amend>Leasú		<NumAm>3</NumAm>
<DocAmend>Togra le haghaidh Treorach</DocAmend>
<Article>Aithris 2</Article>
	

	Téacs arna mholadh ag an gCoimisiún
	Leasú

	(2)	Tá athrú suntasach tagtha ar an margadh tobac ó glacadh Treoir 2011/64/AE. Cuireadh táirgí nua ar an margadh, táirgí iad ina bhfuil tobac nó nicitín, agus a fheidhmíonn mar tháirgí ionaid i gcomhair tobac monaraithe. Mar fhreagairt air sin, tá bearta náisiúnta éagsúla tugtha isteach ag na Ballstáit a mhéid a bhaineann leis na hionadaithe sin a shaobhann an iomaíocht agus a bhaineann an bonn d’fheidhmiú cuí an mhargaidh inmheánaigh. Ar mhaithe le cánachas aonfhoirmeach agus cothrom, ba cheart na hionadaigh sin ar thobac monaraithe a bheith faoi réir struchtúr comhchuibhithe dleachta máil agus íosrátaí comhchuibhithe dleachta máil san Aontas. Leis an Treoir seo, níor cheart na rialacha maidir le tobac béil a chomhchuibhiú, ar tobac é a thoirmeasctar a chur ar an margadh i gcomhréir le hAirteagal 17 de Threoir 2014/40/AE ó Pharlaimint na hEorpa agus ón gComhairle. Ar mhaithe le soiléireacht, leis an Treoir seo níor cheart na rialacha cánachais maidir le tobac béil a chuirtear ar mhargadh Ballstáit i gcomhréir le hAirteagal 151 d’Ionstraim Aontachais na hOstaire, na Fionlainne agus na Sualainne a chomhchuibhiú.
	(2)	Tá athrú suntasach tagtha ar an margadh tobac ó glacadh Treoir 2011/64/AE. Cuireadh táirgí nua ar an margadh, táirgí iad ina bhfuil tobac nó nicitín, agus a fheidhmíonn mar tháirgí ionaid i gcomhair tobac monaraithe. Mar fhreagairt air sin, tá bearta náisiúnta éagsúla tugtha isteach ag na Ballstáit a mhéid a bhaineann leis na hionadaithe sin, agus dúshlán is ea iad d’fheidhmiú cuí an mhargaidh inmheánaigh. Ar mhaithe le cánachas aonfhoirmeach agus cothrom, ba cheart na hionadaigh sin ar thobac monaraithe a bheith faoi réir struchtúr comhchuibhithe dleachta máil agus íosrátaí comhchuibhithe dleachta máil san Aontas. Leis an Treoir seo, níor cheart na rialacha maidir le tobac béil a chomhchuibhiú, ar tobac é a thoirmeasctar a chur ar an margadh i gcomhréir le hAirteagal 17 de Threoir 2014/40/AE ó Pharlaimint na hEorpa agus ón gComhairle. Ar mhaithe le soiléireacht, leis an Treoir seo níor cheart na rialacha cánachais maidir le tobac béil a chuirtear ar mhargadh Ballstáit i gcomhréir le hAirteagal 151 d’Ionstraim Aontachais na hOstaire, na Fionlainne agus na Sualainne a chomhchuibhiú.


Or. <Original>{EN}en</Original>
</Amend>
<Amend>Leasú		<NumAm>4</NumAm>
<DocAmend>Togra le haghaidh Treorach</DocAmend>
<Article>Aithris 3</Article>
	

	Téacs arna mholadh ag an gCoimisiún
	Leasú

	(3)	Is gá a áirithiú go leanann reachtaíocht fhioscach an Aontais maidir le tobac agus táirgí a bhaineann le tobac d’fheidhmiú cuí an mhargaidh inmheánaigh a áirithiú agus, an tráth céanna, de leibhéal ard cosanta sláinte an duine a áirithiú, mar a cheanglaítear le hAirteagal 168 den Chonradh ar Fheidhmiú an Aontais Eorpaigh, agus é á chur san áireamh go bhféadfadh tobac agus táirgí a bhaineann le tobac díobháil thromchúiseach a dhéanamh don tsláinte , gur socraíodh mar chuspóir i bPlean Sáraithe Ailse na hEorpa2 go mbainfí amach Eoraip atá saor ó thobac agus go bhfuil an tAontas ina Pháirtí sa Chreat-Choinbhinsiún maidir le Rialú Tobac de chuid na hEagraíochta Domhanda Sláinte . Chun an dá chuspóir sin a bhaint amach, ba cheart don Aontas agus do na Ballstáit dlús a chur lena n-iarrachtaí an trádáil aindleathach tobac a chomhrac, go háirithe allmhairiú aindleathach tobac agus táirgí gaolmhara ó thríú tíortha3 . Tá méadú ag teacht ar an tóir atá ar tháirgí nua (leachtanna le haghaidh toitíní leictreonacha, tobac monaraithe eile, púitsí nicitín agus táirgí nicitín eile), go háirithe i measc daoine óga, agus chomh maith leis an riosca bunúsach don tsláinte phoiblí a bhaineann leis na táirgí sin, is féidir leo a bheith ina dtúsphointe i dtreo gnáthnósanna caite tobac.
	(3)	Is gá a áirithiú go leanann reachtaíocht fhioscach an Aontais maidir le tobac agus táirgí a bhaineann le tobac d’fheidhmiú cuí an mhargaidh inmheánaigh a áirithiú agus, an tráth céanna, de leibhéal ard cosanta sláinte an duine a áirithiú, mar a cheanglaítear le hAirteagal 168 den Chonradh ar Fheidhmiú an Aontais Eorpaigh, agus é á chur san áireamh go bhféadfadh tobac agus táirgí a bhaineann le tobac díobháil thromchúiseach a dhéanamh don tsláinte , gur socraíodh mar chuspóir i bPlean Sáraithe Ailse na hEorpa2 go mbainfí amach Eoraip atá saor ó thobac agus go bhfuil an tAontas ina Pháirtí sa Chreat-Choinbhinsiún maidir le Rialú Tobac de chuid na hEagraíochta Domhanda Sláinte . Chun an dá chuspóir sin a bhaint amach, ba cheart don Aontas agus do na Ballstáit dlús a chur lena n-iarrachtaí an trádáil aindleathach tobac a chomhrac, go háirithe allmhairiú aindleathach tobac agus táirgí gaolmhara ó thríú tíortha3 . Tá méadú ag teacht ar an tóir atá ar tháirgí nua (leachtanna le haghaidh toitíní leictreonacha, tobac monaraithe eile, púitsí nicitín agus táirgí nicitín eile), go háirithe i measc daoine óga, agus chomh maith leis an riosca bunúsach don tsláinte phoiblí a bhaineann leis na táirgí sin, is féidir leo a bheith ina dtúsphointe i dtreo gnáthnósanna caite tobac. Ar an láimh eile, léiríonn staidéir3a nach mbíonn táirgí nua chomh díobhálach i gcoitinne ná toitíní indóite traidisiúnta agus gur féidir leo cabhrú le daoine a chaitheann tobac aistriú uathu níos réidh.

	__________________
	__________________

	2 Plean Sáraithe Ailse na hEorpa, COM(2021) 44 final.
	2 Plean Sáraithe Ailse na hEorpa, COM(2021) 44 final.

	3 I gcás na Cipire, an ‘líne ghlas’ de réir Rialachán (CE) Uimh. 866/2004 ón gComhairle an 29 Aibreán 2004 maidir le córas faoi Airteagal 2 de Phrótacal 10 atá i gceangal leis an Ionstraim Aontachais (ELI: http://data.europa.eu/eli/reg/2004/866/2015-08-31)
	3 I gcás na Cipire, an ‘líne ghlas’ de réir Rialachán (CE) Uimh. 866/2004 ón gComhairle an 29 Aibreán 2004 maidir le córas faoi Airteagal 2 de Phrótacal 10 atá i gceangal leis an Ionstraim Aontachais (ELI: http://data.europa.eu/eli/reg/2004/866/2015-08-31)

	
	3a Ambildhok, Kadambari A et al. Assessing the Health Impacts of Heated Tobacco Products Compared to Traditional Tobacco Use: A Systematic Review of Current Evidence. Cureus 17(10). DOI: 10.7759/cureus.95166


Or. <Original>{EN}en</Original>
</Amend>
<Amend>Leasú		<NumAm>5</NumAm>
<DocAmend>Togra le haghaidh Treorach</DocAmend>
<Article>Aithris 3 a (nua)</Article>
	

	Téacs arna mholadh ag an gCoimisiún
	Leasú

	
	(3a)	Faoi láthair, tá an costas maireachtála ag méadú ar fud an Aontais. Agus íosleibhéil nua chánachais á socrú do tháirgí tobac, tá sé ríthábhachtach cineál cúlchéimnitheach na gcánacha tobac agus an t-ualach díréireach airgeadais a bhaineann le húsáid tobac ar ghrúpaí daonra ar ioncam íseal a chur san áireamh. I bhfianaise leitheadúlacht níos airde an chaithimh tobac i measc teaghlaigh ar ioncam níos ísle agus an sciar i bhfad níos mó dá dtuilleamh a chaitear ar tháirgí tobac, bíonn tionchar i bhfad níos mó ag méaduithe cánach orthu ná mar a bhíonn ag teaghlaigh ar ioncam níos airde.


Or. <Original>{EN}en</Original>
</Amend>
<Amend>Leasú		<NumAm>6</NumAm>
<DocAmend>Togra le haghaidh Treorach</DocAmend>
<Article>Aithris 6</Article>
	

	Téacs arna mholadh ag an gCoimisiún
	Leasú

	(6)	Ba cheart sainmhíniú a thabhairt ar na cineálacha éagsúla tobac monaraithe agus ar na cineálacha éagsúla táirgí a bhaineann le tobac , arna n-idirdhealú de réir a saintréithe agus de réir na caoi a n-úsáidtear iad.
	(6)	Ba cheart sainmhíniú a thabhairt ar na cineálacha éagsúla tobac monaraithe agus ar na cineálacha éagsúla táirgí a bhaineann le tobac , arna n-idirdhealú de réir a saintréithe, de réir na rioscaí sláinte éagsúla a bhaineann leo agus de réir na caoi a n-úsáidtear iad.


Or. <Original>{EN}en</Original>
</Amend>
<Amend>Leasú		<NumAm>7</NumAm>
<DocAmend>Togra le haghaidh Treorach</DocAmend>
<Article>Aithris 8</Article>
	

	Téacs arna mholadh ag an gCoimisiún
	Leasú

	(8)	Chun deimhneacht dhlíthiúil a fheabhsú agus chun an chalaois a chomhrac is gá idirdhealú a dhéanamh idir tobac mínghearrtha chun toitíní a rolladh, tobac eile lena chaitheamh , tobac píopa uisce agus tobac téite. Is gá idirdhealú a dhéanamh freisin idir todóga agus todóigíní chun comhsheasmhacht dhlíthiúil a áirithiú agus chun ligean do na Ballstáit córais chánachais a oiriúnú i gcás inar gá chun an t-ionadú arb é an cánachas is cúis leis a sheachaint.
	(8)	Chun deimhneacht dhlíthiúil a fheabhsú agus chun an chalaois a chomhrac is gá idirdhealú a dhéanamh idir tobac mínghearrtha chun toitíní a rolladh, tobac eile lena chaitheamh , tobac píopa uisce agus tobac téite.


Or. <Original>{EN}en</Original>
</Amend>
<Amend>Leasú		<NumAm>8</NumAm>
<DocAmend>Togra le haghaidh Treorach</DocAmend>
<Article>Aithris 9</Article>
	

	Téacs arna mholadh ag an gCoimisiún
	Leasú

	(9)	Ar mhaithe le cánachas aonfhoirmeach agus cothrom, ba cheart sainmhíniú ar thoitíní, todóga, todóigíní , tobac mínghearrtha chun toitíní a rolladh, tobac eile lena chaitheamh , tobac píopa uisce, tobac téite agus tobac monaraithe eile a leagan síos ionas gur mar 2 thoitín nó níos mó a dhéileálfar le rollaí tobac ar féidir a mheas gur 2 thoitín nó níos mó iad de réir a bhfaid , gur mar thodóigín a dhéileálfar le todóg atá ar uasmheáchan 3 g, gur mar thobac mínghearrtha a dhéileálfar le tobac lena chaitheamh atá comhchosúil ar go leor bealaí le tobac mínghearrtha chun toitíní a rolladh , gur mar thobac píopa uisce a dhéileálfar le tobac is féidir a úsáid i bpíopa uisce, gur mar thobac téite a dhéileálfar le tobac a théitear nó a ghníomhachtaítear ar shlí eile trí imoibriú ceimiceach, gur mar thobac monaraithe eile a dhéileálfar le tobac a ullmhaítear agus a bheartaítear lena thomhailt ag an duine, agus go ndéantar iarmhar tobac a shainmhíniú go soiléir.
	(9)	Ar mhaithe le cánachas aonfhoirmeach agus cothrom, ba cheart sainmhíniú ar thoitíní, todóga agus todóigíní , tobac mínghearrtha chun toitíní a rolladh, tobac eile lean chaitheamh , tobac píopa uisce, tobac téite agus tobac monaraithe eile a leagan síos ionas gur mar 2 thoitín nó níos mó a dhéileálfar le rollaí tobac ar féidir a mheas gur 2 thoitín nó níos mó iad de réir a bhfaid, gur mar thobac mínghearrtha a dhéileálfar le tobac lena chaitheamh atá comhchosúil ar go leor bealaí le tobac mínghearrtha chun toitíní a rolladh , gur mar thobac píopa uisce a dhéileálfar le tobac is féidir a úsáid i bpíopa uisce, gur mar thobac téite a dhéileálfar le tobac a théitear nó a ghníomhachtaítear ar shlí eile trí imoibriú ceimiceach, gur mar thobac monaraithe eile a dhéileálfar le tobac a ullmhaítear agus a bheartaítear lena thomhailt ag an duine, agus go ndéantar iarmhar tobac a shainmhíniú go soiléir.


Or. <Original>{EN}en</Original>
</Amend>
<Amend>Leasú		<NumAm>9</NumAm>
<DocAmend>Togra le haghaidh Treorach</DocAmend>
<Article>Aithris 12</Article>
	

	Téacs arna mholadh ag an gCoimisiún
	Leasú

	(12)	Ar mhaithe le feidhmiú cuí an mhargaidh inmheánaigh, is gá dleachtanna máil íosta a shocrú do na catagóirí uile de thobac monaraithe agus de tháirgí a bhaineann le tobac. Ba cheart dleachtanna máil íosta éagsúla a bhunú do gach catagóir tobac agus táirge a bhaineann le tobac chun difríochtaí i saintréithe táirgí agus an chaoi a n-úsáidtear iad a léiriú.
	(12)	Ar mhaithe le feidhmiú cuí an mhargaidh inmheánaigh, is gá dleachtanna máil íosta a shocrú do na catagóirí uile de thobac monaraithe agus de tháirgí a bhaineann le tobac. Ba cheart dleachtanna máil íosta éagsúla a bhunú do gach catagóir tobac agus táirge a bhaineann le tobac chun difríochtaí i saintréithe táirgí, rioscaí sláinte agus an chaoi a n-úsáidtear na táirgí a léiriú.


Or. <Original>{EN}en</Original>
</Amend>
<Amend>Leasú		<NumAm>10</NumAm>
<DocAmend>Togra le haghaidh Treorach</DocAmend>
<Article>Aithris 13</Article>
	

	Téacs arna mholadh ag an gCoimisiún
	Leasú

	(13)	Chun nach dtitfidh sé chun dífheidhmeachta le himeacht ama, ba cheart nuashonrú a dhéanamh ar íosráta dleachta máil an Aontais gach 3 bliana ar bhonn athruithe in innéacs comhchuibhithe praghsanna do thomhaltóirí de chuid an Aontais, arna fhoilsiú ag Eurostat.
	(13)	Chun nach dtitfidh sé chun dífheidhmeachta le himeacht ama, ba cheart nuashonrú a dhéanamh ar íosráta dleachta máil an Aontais gach 3 bliana ar bhonn athruithe in innéacs comhchuibhithe praghsanna do thomhaltóirí de chuid an Aontais seachas fuinneamh agus bia neamhphróiseáilte (croíbhoilsciú), arna fhoilsiú ag Eurostat. Ba cheart an coigeartú a bheith bunaithe ar an gcroí-bhoilsciú seachas ar bhoilsciú ceannlíne chun luaineacht iomarcach a d’fhéadfadh a bheith ann mar gheall ar mhéaduithe suntasacha ar phraghsanna earraí níos luainí amhail fuinneamh agus bia a sheachaint. Thairis sin, ba cheart go n-áiritheofaí le huasteorainn choigeartaithe 12 % intuarthacht níos fearr d’údaráis chánach náisiúnta agus do mhargadh na dtáirgí tobac. Níor cheart feidhm a bheith ag an sásra coigeartaithe boilscithe ach amháin tar éis dheireadh na hidirthréimhse chun an leibhéal castachta do na Ballstáit a laghdú.


Or. <Original>{EN}en</Original>
</Amend>
<Amend>Leasú		<NumAm>11</NumAm>
<DocAmend>Togra le haghaidh Treorach</DocAmend>
<Article>Aithris 18</Article>
	

	Téacs arna mholadh ag an gCoimisiún
	Leasú

	(18)	Le méid áirithe cóineasaithe, chuideofaí le leibhéal ard cosanta do shláinte an duine a áirithiú. Is gné thábhachtach é an leibhéal cánachais i bpraghas táirgí tobac agus táirgí a bhaineann le tobac , rud a imríonn tionchar ar nósanna caite na dtomhaltóirí. Baineann calaois agus smuigleáil an bonn de leibhéil praghsanna de bharr cánach, go háirithe i gcás toitíní agus tobac mínghearrtha chun toitíní a rolladh, agus ar an gcaoi sin cuirtear i mbaol baint amach na gcuspóirí rialaithe tobac agus cosanta sláinte.
	(18)	Le méid áirithe cóineasaithe, chuideofaí le leibhéal ard cosanta do shláinte an duine a áirithiú. Is gné thábhachtach é an leibhéal cánachais i bpraghas táirgí tobac agus táirgí a bhaineann le tobac , rud a imríonn tionchar ar nósanna caite na dtomhaltóirí. Baineann calaois agus smuigleáil an bonn de leibhéil praghsanna de bharr cánach, go háirithe i gcás toitíní agus tobac mínghearrtha chun toitíní a rolladh, agus ar an gcaoi sin cuirtear i mbaol baint amach na gcuspóirí rialaithe tobac agus cosanta sláinte. Tá sé ríthábhachtach, dá bhrí sin, aird a thabhairt ar an tionchar atá ag íosrátaí nua dleachta máil ar thrádáil aindleathach agus ar fhás an mhargaidh dhuibh. Is príomhchuspóir é cuspóirí sláinte poiblí a bhaint amach agus, ag an am céanna, gan tomhaltóirí a dhreasú chun táirgí níos saoire a chuardach ar an margadh dubh. Ba cheart íosleibhéil chánachais a chinneadh ar bhealach leordhóthanach agus cúramach chun cás a sheachaint ina roghnódh tomhaltóirí, mar gheall ar mhéaduithe suntasacha ar íosrátaí, táirgí tobac a fháil ón margadh dubh, as a dtiocfadh iarmhairtí diúltacha féideartha ar ioncam cánach agus staid sláinte poiblí gan athrú.


Or. <Original>{EN}en</Original>
</Amend>
<Amend>Leasú		<NumAm>12</NumAm>
<DocAmend>Togra le haghaidh Treorach</DocAmend>
<Article>Aithris 23</Article>
	

	Téacs arna mholadh ag an gCoimisiún
	Leasú

	(23)	Is gá na leibhéil íosta le haghaidh tobac mínghearrtha chun toitíní a rolladh a thabhairt níos gaire do na leibhéil íosta is infheidhme maidir le toitíní, ionas gur fearr a chuirtear san áireamh an méid iomaíochta atá ann idir an dá tháirge, arna léiriú sna patrúin tomhaltais a fheictear, chomh maith leis an nádúr chomh díobhálach céanna atá iontu a chur san áireamh. Ar an gcaoi chéanna, is é is aidhm don mhéadú ar íoschoinníollacha an Aontais maidir le todóga, todóigíní agus tobac eile lena chaitheamh an bhearna leis an ráta toitíní a laghdú chun cóineasú de réir a chéile a bhaint amach idir táirgí agus chun an riosca a bhaineann le hionadú trastáirgí a íoslaghdú .
	(23)	Is gá na leibhéil íosta le haghaidh tobac mínghearrtha chun toitíní a rolladh a thabhairt níos gaire do na leibhéil íosta is infheidhme maidir le toitíní, ionas gur fearr a chuirtear san áireamh an méid iomaíochta atá ann idir an dá tháirge, arna léiriú sna patrúin tomhaltais a fheictear, chomh maith leis an nádúr chomh díobhálach céanna atá iontu a chur san áireamh.


Or. <Original>{EN}en</Original>
<TitreJust>Réasúnú</TitreJust>
Ní mheasaimid todóga / todóigíní a bheith ina n-ionadaigh féideartha do thoitíní. Tá patrúin tomhaltais an-difriúla (minicíocht, ócáid), déimeagrafaíocht tomhaltóirí, rátaí andúile etc. mar shaintréith den dá ghrúpa táirgí.
</Amend>
<Amend>Leasú		<NumAm>13</NumAm>
<DocAmend>Togra le haghaidh Treorach</DocAmend>
<Article>Aithris 23 a (nua)</Article>
	

	Téacs arna mholadh ag an gCoimisiún
	Leasú

	
	(23a)	A mhéid a bhaineann le todóga agus todóigíní, is deighleog mhargaidh shainiúil agus imeallach iad na táirgí sin ag a bhfuil sciar beag foriomlán, acmhainneacht theoranta ionadaíochta le toitíní mar gheall ar phróifílí éagsúla tomhaltóirí agus patrúin tomhaltais éagsúla, agus is iad fiontair bheaga agus mheánmhéide (FBManna) chomh maith le gnólachtaí faoi úinéireacht teaghlaigh atá fréamhaithe go domhain i ngeilleagair réigiúnacha a tháirgeann iad den chuid is mó. Chun comhréireacht a chaomhnú agus chun díobháil mhíchuí don chatagóir nideoige sin a sheachaint, ba cheart na saintréithe uathúla sin a léiriú go sainráite sna dleachtanna máil íosta, amhail méid íseal an mhargaidh, úsáid ócáideach seachas úsáid laethúil, agus ionadú trastáirgí íosta, agus cóireáil cánach atá difreáilte ó thaobh struchtúir agus ábhair de ó thoitíní á coinneáil ag an am céanna.


Or. <Original>{EN}en</Original>
</Amend>
<Amend>Leasú		<NumAm>14</NumAm>
<DocAmend>Togra le haghaidh Treorach</DocAmend>
<Article>Aithris 23 b (nua)</Article>
	

	Téacs arna mholadh ag an gCoimisiún
	Leasú

	
	(23b)	I bhfianaise shainiúlachtaí an mhargaidh todóg agus todóigín, ba cheart don Choimisiún, faoi cheann... [dhá bhliain tar éis theacht i bhfeidhm na Treorach seo], measúnú a dhéanamh ar thionchar na n-íosrátaí dleachta máil nua is infheidhme maidir le todóga agus todóigíní ar FBManna agus ar mhonaróirí faoi úinéireacht teaghlaigh, ar shlabhraí fostaíochta agus soláthair réigiúnacha, agus ar phatrúin ionadaíochta. I gcás ina léirítear sa mheasúnú go bhfuil tionchair dhíréireacha ar FBManna, ar mhonaróirí faoi úinéireacht teaghlaigh nó ar fhostaíocht réigiúnach, ba cheart don Choimisiún togra reachtach a thíolaic chun na híosrátaí is infheidhme nó struchtúr na rátaí sin a choigeartú chun comhréireacht a áirithiú agus chun difreálach iomchuí a choinneáil i leith toitíní.


Or. <Original>{EN}en</Original>
</Amend>
<Amend>Leasú		<NumAm>15</NumAm>
<DocAmend>Togra le haghaidh Treorach</DocAmend>
<Article>Aithris 25</Article>
	

	Téacs arna mholadh ag an gCoimisiún
	Leasú

	(25)	Chun breith ar an ilchineálacht atá ann faoi láthair ó thaobh formáidí de thobac téite, is é is oiriúnaí, ar mhaithe le feidhmiú an mhargaidh inmheánaigh, go socrófaí dleacht mháil íosta fhoriomlán arna sloinneadh mar chéatadán, mar mhéid in aghaidh an chileagraim nó le haghaidh líon áirithe ítimí. Dá bhrí sin, ba cheart an dleacht mháil íosta fhoriomlán a shloinneadh mar mhéid in aghaidh an chileagraim nó mar mhéid le haghaidh líon áirithe ítimí ag brath ar an gcineál táirge tobac téite lena mbaineann.
	(25)	Chun breith ar an ilchineálacht atá ann faoi láthair ó thaobh formáidí de thobac téite, is é is oiriúnaí, ar mhaithe le feidhmiú an mhargaidh inmheánaigh, go socrófaí dleacht mháil íosta fhoriomlán arna sloinneadh mar chéatadán, nó mar mhéid in aghaidh an chileagraim nó le haghaidh líon áirithe ítimí.


Or. <Original>{EN}en</Original>
</Amend>
<Amend>Leasú		<NumAm>16</NumAm>
<DocAmend>Togra le haghaidh Treorach</DocAmend>
<Article>Aithris 27</Article>
	

	Téacs arna mholadh ag an gCoimisiún
	Leasú

	(27)	A mhéid a bhaineann le leachtanna le haghaidh toitíní leictreonacha, ba cheart gach ceann de na leachtanna sin a bheith faoi réir leibhéal íosta cánach, agus ráta níos airde a bheith ann le haghaidh leachtanna ina bhfuil tiúchan nicitín is airde ná 15 mg/ml chun éagsúlacht na dtáirgí a léiriú agus chun imghabháil cánach a chosc trí mheascáin ‘déan féin é’.
	(27)	A mhéid a bhaineann le leachtanna le haghaidh toitíní leictreonacha, ba cheart gach ceann de na leachtanna sin a bheith faoi réir leibhéal íosta cánach, gan beann ar cé acu atá nicitín iontu nó nach bhfuil. Mura gcaithfear an t-ábhar nicitín a fhíorú, ba cheart forfheidhmiú agus maoirseacht a dhéanamh níos éasca do na húdaráis chánach náisiúnta. De réir Tionscadal Suirbhé Scoileanna Eorpacha um Alcól agus Drugaí eile, a rinneadh le déanaí, bhain beagnach leath de mhic léinn na hEorpa triail as toitíní leictreonacha uair amháin ar a laghad ina saolré agus bhain 22 % de mhic léinn úsáid astu le mí anuas.1a Dá bhrí sin, ba cheart go léireodh beartas cánachais an méadú atá ag teacht ar an tóir atá ag daoine óga ar thoitíní leictreonacha.

	
	__________________

	
	1a Gníomhaireacht Drugaí an Aontais Eorpaigh. Tionscadal Suirbhé Scoileanna na hEorpa maidir le hAlcól agus Drugaí Eile (ESPAD). euda.europa.eu. lch. 18. Ar fáil ó: https://www.euda.europa.eu/publications/data-factsheets/espad-2024-key-findings_ga


Or. <Original>{EN}en</Original>
</Amend>
<Amend>Leasú		<NumAm>17</NumAm>
<DocAmend>Togra le haghaidh Treorach</DocAmend>
<Article>Aithris 29</Article>
	

	Téacs arna mholadh ag an gCoimisiún
	Leasú

	(29)	Chun go mbeidh na Ballstáit in ann iad féin a oiriúnú go réidh i leith na leibhéal dleachta máil foriomláine, agus ar an gcaoi sin teorainn a chur le hiarmhairtí a d’fhéadfadh a bheith ann, ba cheart idirthréimhsí 4 bliana le haghaidh todóga, todóigíní, tobac píopa uisce, tobac téite, tobac eile lena chaitheamh, tobac monaraithe eile, púitsí nicitín agus táirgí nicitín eile, le méadú ar an dleacht mháil tar éis 2 bhliain, a leagan síos .
	(29)	Chun go mbeidh na Ballstáit in ann iad féin a oiriúnú go réidh i leith na leibhéal dleachta máil foriomláine, agus ar an gcaoi sin teorainn a chur le hiarmhairtí a d’fhéadfadh a bheith ann, ba cheart idirthréimhsí 5 bliana le haghaidh todóga, todóigíní, tobac píopa uisce, tobac téite, tobac eile lena chaitheamh, tobac monaraithe eile, púitsí nicitín agus táirgí nicitín eile mar aon le méadú ar an dleacht mháil tar éis 3 bliana a leagan síos .


Or. <Original>{EN}en</Original>
</Amend>
<Amend>Leasú		<NumAm>18</NumAm>
<DocAmend>Togra le haghaidh Treorach</DocAmend>
<Article>Aithris 34</Article>
	

	Téacs arna mholadh ag an gCoimisiún
	Leasú

	(34)	Ar chúiseanna a bhaineann le deimhneacht dhlíthiúil agus trédhearcacht, ba cheart an chumhacht chun gníomhartha a ghlacadh i gcomhréir le hAirteagal 290 den Chonradh ar Fheidhmiú an Aontais Eorpaigh a tharmligean chuig an gCoimisiún chun leasú a dhéanamh ar na híosrátaí Aontais a shocraítear leis an Treoir seo chun athruithe ar an innéacs comhchuibhithe praghsanna do thomhaltóirí a léiriú. Tá sé tábhachtach, go háirithe, go rachadh an Coimisiún i mbun comhairliúcháin iomchuí le linn a chuid oibre ullmhúcháin, lena n-áirítear ar leibhéal na saineolaithe, agus go ndéanfaí na comhairliúcháin sin i gcomhréir leis na prionsabail a leagtar síos i gComhaontú Idirinstitiúideach an 13 Aibreán 2016 maidir le Reachtóireacht Níos Fearr4 . Go sonrach, chun rannpháirtíocht chomhionann in ullmhú na ngníomhartha tarmligthe a áirithiú, gheobhaidh an Chomhairle na doiciméid uile ag an am céanna leis na saineolaithe sna Ballstáit, agus beidh rochtain chórasach ag a gcuid saineolaithe ar chruinnithe ghrúpaí saineolaithe an Choimisiúin a bheidh ag déileáil le hullmhú na ngníomhartha tarmligthe.
	(34)	Ar chúiseanna a bhaineann le deimhneacht dhlíthiúil agus trédhearcacht, ba cheart an chumhacht chun gníomhartha a ghlacadh i gcomhréir le hAirteagal 290 den Chonradh ar Fheidhmiú an Aontais Eorpaigh a tharmligean chuig an gCoimisiún chun leasú a dhéanamh ar na híosrátaí Aontais a shocraítear leis an Treoir seo chun athruithe ar an innéacs comhchuibhithe praghsanna do thomhaltóirí, seachas fuinneamh agus bia neamhphróiseáilte (croíbhoilsciú), a léiriú. Tá sé tábhachtach, go háirithe, go rachadh an Coimisiún i mbun comhairliúcháin iomchuí le linn a chuid oibre ullmhúcháin, lena n-áirítear ar leibhéal na saineolaithe, agus go ndéanfaí na comhairliúcháin sin i gcomhréir leis na prionsabail a leagtar síos i gComhaontú Idirinstitiúideach an 13 Aibreán 2016 maidir le Reachtóireacht Níos Fearr4 . Go sonrach, chun rannpháirtíocht chomhionann in ullmhú na ngníomhartha tarmligthe a áirithiú, gheobhaidh an Chomhairle na doiciméid uile ag an am céanna leis na saineolaithe sna Ballstáit, agus beidh rochtain chórasach ag a gcuid saineolaithe ar chruinnithe ghrúpaí saineolaithe an Choimisiúin a bheidh ag déileáil le hullmhú na ngníomhartha tarmligthe.

	__________________
	__________________

	4 IO L 123, 12.5.2016, lch. 1, ELI: http://data.europa.eu/eli/agree_interinstit/2016/512/oj.
	4 IO L 123, 12.5.2016, lch. 1, ELI: http://data.europa.eu/eli/agree_interinstit/2016/512/oj.


Or. <Original>{EN}en</Original>
</Amend>
<Amend>Leasú		<NumAm>19</NumAm>
<DocAmend>Togra le haghaidh Treorach</DocAmend>
<Article>Aithris 36</Article>
	

	Téacs arna mholadh ag an gCoimisiún
	Leasú

	(36)	Ba cheart íosleibhéil a shocrú le haghaidh táirgí nua tobac agus nicitín agus ionas go laghdófar na difreálaigh chánach atá ann cheana, agus na forbairtí sa mhargadh atá ann faoi láthair agus a bheidh ann amach anseo á gcur san áireamh. Ba cheart don Choimisiún athbhreithniú a dhéanamh ar an treoir sin, agus an t-athbhreithniú a dhéanfar amach anseo ar Threoir 2014/40/AE (an Treoir um Tháirgí Tobac) á chur san áireamh, agus ba cheart dó breithniú a dhéanamh ar chomhionannú féideartha na leibhéal cánachais do chatagóirí éagsúla táirgí, agus na híosleibhéil chánachais do thobac téite agus do tháirgí a bhaineann le tobac dá dtagraítear in Airteagal 20(2)(f) agus in Airteagal 22 á mhéadú dá réir sin.
	scriosta


Or. <Original>{EN}en</Original>
<TitreJust>Réasúnú</TitreJust>
Is é ár dtuairim nach dréachtú fónta dlíthiúil é a bheith bunaithe san athmhúnlú reatha ar na cinntí ba cheart don Choimisiún a dhéanamh amach anseo. Thairis sin, ní léir cén fáth a bhfuil gá le cothromú na leibhéal cánachais le haghaidh catagóirí éagsúla táirgí agus cén fáth a bhfuil sé inmhianaithe ar an gcéad dul síos.
</Amend>
<Amend>Leasú		<NumAm>20</NumAm>
<DocAmend>Togra le haghaidh Treorach</DocAmend>
<Article>Airteagal 2 – mír 1 – pointe b</Article>
	

	Téacs arna mholadh ag an gCoimisiún
	Leasú

	(b)	todóga;
	(b)	todóga agus todóigíní;


Or. <Original>{EN}en</Original>
</Amend>
<Amend>Leasú		<NumAm>21</NumAm>
<DocAmend>Togra le haghaidh Treorach</DocAmend>
<Article>Airteagal 2 – mír 1 – pointe c</Article>
	

	Téacs arna mholadh ag an gCoimisiún
	Leasú

	(c)	todóigíní;
	scriosta


Or. <Original>{EN}en</Original>
</Amend>
<Amend>Leasú		<NumAm>22</NumAm>
<DocAmend>Togra le haghaidh Treorach</DocAmend>
<Article>Airteagal 2 – mír 1 – pointe d – pointe iv a (nua)</Article>
	

	Téacs arna mholadh ag an gCoimisiún
	Leasú

	
	(ia)	tobac píopa uisce


Or. <Original>{EN}en</Original>
<TitreJust>Réasúnú</TitreJust>
Chun míniú a fháil, féach an réasúnú le leasú 27.
</Amend>
<Amend>Leasú		<NumAm>23</NumAm>
<DocAmend>Togra le haghaidh Treorach</DocAmend>
<Article>Airteagal 2 – mír 1 – pointe e</Article>
	

	Téacs arna mholadh ag an gCoimisiún
	Leasú

	(e)	tobac píopa uisce;
	scriosta


Or. <Original>{EN}en</Original>
<TitreJust>Réasúnú</TitreJust>
Chun míniú a fháil, féach an réasúnú le leasú 27.
</Amend>
<Amend>Leasú		<NumAm>24</NumAm>
<DocAmend>Togra le haghaidh Treorach</DocAmend>
<Article>Airteagal 4 – mír 2</Article>
	

	Téacs arna mholadh ag an gCoimisiún
	Leasú

	2.	Is todóga iad todóigíní ina bhfuil uasmheáchan 3 gram an ceann.
	scriosta


Or. <Original>{EN}en</Original>
<TitreJust>Réasúnú</TitreJust>
Tá an mhír seo imithe i léig de bharr deireadh a chur leis an bhforoinnt idir todóga agus todóigíní a mhol an Coimisiún. Ní fheiceann an Rapóirtéir aon fhiúntas i bhforoinnt na dtodóg agus na dtodóigíní, toisc go ngearrtar an cháin chéanna orthu ar aon nós. Molann an rapóirtéir aon chatagóir amháin ‘todóga agus todóigíní’ a bheith ann agus, dá bhrí sin, níl gá leis an uasmheáchan 3 g a thuilleadh.
</Amend>
<Amend>Leasú		<NumAm>25</NumAm>
<DocAmend>Togra le haghaidh Treorach</DocAmend>
<Article>Airteagal 5 – mír 1 – pointe b</Article>
	

	Téacs arna mholadh ag an gCoimisiún
	Leasú

	(b)	iarmhar tobac a chuirtear ar miondíol, nach dtagann faoi Airteagal 3 agus Airteagal 4(1), agus ar féidir é a chaitheamh. Chun críoch an Airteagail seo, measfar gurb é atá in iarmhar tobac fuílligh duilleog tobac agus seachtháirgí a fhaightear ó phróiseáil tobac nó ó mhonarú táirgí tobac.
	(b)	iarmhar tobac a chuirtear ar miondíol, nach dtagann faoi Airteagal 3(1), Airteagal 4(1), Airteagal 7(1) agus Airteagal 8 agus ar féidir é a chaitheamh. Chun críoch an Airteagail seo, measfar gurb é atá in iarmhar tobac fuílligh duilleog tobac agus seachtháirgí a fhaightear ó phróiseáil tobac nó ó mhonarú táirgí tobac.


Or. <Original>{EN}en</Original>
<TitreJust>Réasúnú</TitreJust>
Is soiléiriú teicniúil é seo ina sonraítear nach féidir iarmhar tobac a mheas mar thobac lena chaitheamh ach amháin mura dtagann sé faoi na sainmhínithe ar thoitíní, todóga/todóigíní, tobac téite nó tobac monaraithe eile.
</Amend>
<Amend>Leasú		<NumAm>26</NumAm>
<DocAmend>Togra le haghaidh Treorach</DocAmend>
<Article>Airteagal 5 – mír 2 a (nua)</Article>
	

	Téacs arna mholadh ag an gCoimisiún
	Leasú

	
	2a.	Measfar gur ‘tobac píopa uisce’ é tobac lena chaitheamh a dhíoltar nó a bheartaítear a dhíol lena úsáid i bpíopa uisce chun astaíochtaí a tháirgeadh a chuirtear trí leacht roimh ionanálú ag na húsáideoirí.


Or. <Original>{EN}en</Original>
<TitreJust>Réasúnú</TitreJust>
The definition of ‘waterpipe tobacco’ has been revised and relocated. Specifically, the word “can” has been replaced with “sold or intended to be sold” to close an existing loophole explained below. Having ‘waterpipe tobacco’ as a separate category (Commission version) creates a potential issue: virtually all smoking tobacco could be classified as waterpipe tobacco whenever it is physically possible to use it in a waterpipe, regardless of the manufacturer’s intended purpose. Since the proposed minimum tax rate for waterpipe tobacco is lower than the rate for other smoking tobacco and for fine-cut tobacco for the rolling of cigarettes, this creates a significant risk for tax administrations. Manufacturers and importers could claim that their products “can” be used in a waterpipe — even when this is not their intended or primary use — and thereby qualify for the lower tax rate. Therefore, we adapted the definition and put waterpipe tobacco under ‘smoking tobacco´ to close this loophole.
</Amend>
<Amend>Leasú		<NumAm>27</NumAm>
<DocAmend>Togra le haghaidh Treorach</DocAmend>
<Article>Airteagal 6</Article>
	

	Téacs arna mholadh ag an gCoimisiún
	Leasú

	Airteagal 6
	scriosta

	1.	Chun críocha na Treorach seo, ciallaíonn ‘tobac píopa uisce’ tobac ar féidir é a úsáid i bpíopa uisce chun astaíochtaí a tháirgeadh a théann trí leacht sula ndéanann na húsáideoirí na hastaíochtaí a ionanálú.
	

	2.	Is mar thobac píopa uisce a dhéileálfar le táirgí arb é atá iontu go hiomlán nó go páirteach substaintí seachas tobac ach ar substaintí iad a thagann ar shlí eile faoin sainmhíniú a leagtar amach i mír 1.
	

	3.	Is mar thobac lena chaitheamh a dhéileálfar le táirgí a thagann faoi na sainmhínithe a leagtar amach i míreanna 1 agus 2 den Airteagal seo agus in Airteagal 5 araon, agus ar féidir iad a úsáid i bpíopa uisce mar thobac píopa uisce agus mar thobac lena chaitheamh.
	

	4.	Is mar thobac téite a dhéileálfar le táirgí a thagann faoi na sainmhínithe a leagtar amach i míreanna 1 agus 2 den Airteagal seo agus in Airteagal 7 araon, agus ar féidir iad a úsáid i bpíopa uisce mar thobac píopa uisce agus mar thobac téite.
	


Or. <Original>{EN}en</Original>
<TitreJust>Réasúnú</TitreJust>
Féach an réasúnú le leasú 16 (sainmhíniú aistrithe agus coigeartaithe ar thobac píopa uisce).
</Amend>
<Amend>Leasú		<NumAm>28</NumAm>
<DocAmend>Togra le haghaidh Treorach</DocAmend>
<Article>Airteagal 7 – mír 1</Article>
	

	Téacs arna mholadh ag an gCoimisiún
	Leasú

	1.	Chun críocha na Treorach seo, ciallaíonn ‘tobac téite’ tobac a théitear nó a ghníomhachtaítear ar shlí eile trí imoibriú ceimiceach nó trí mhodh éigin eile chun astaíocht a tháirgeadh ina bhfuil nicitín nó ceimiceáin eile, agus atá beartaithe lena hionanálú ag úsáideoir, seachas trí phíopa uisce dá dtagraítear in Airteagal 6(1).
	1.	Chun críocha na Treorach seo, ciallaíonn ‘tobac téite’ tobac a théitear nó a ghníomhachtaítear ar shlí eile trí imoibriú ceimiceach nó trí mhodh éigin eile chun astaíocht a tháirgeadh ina bhfuil nicitín nó ceimiceáin eile, agus atá beartaithe lena hionanálú ag úsáideoir, seachas trí phíopa uisce dá dtagraítear in Airteagal 5(2a).


Or. <Original>{EN}en</Original>
</Amend>
<Amend>Leasú		<NumAm>29</NumAm>
<DocAmend>Togra le haghaidh Treorach</DocAmend>
<Article>Airteagal 7 – mír 1 a (nua)</Article>
	

	Téacs arna mholadh ag an gCoimisiún
	Leasú

	
	1a.	Má dhéantar cáin a ghearradh ar thobac téite in aghaidh na míreanna i gcomhréir le hAirteagal 20(1), pointe (b), measfar, chun críocha dleachta máil, gur dhá mhír í mír tobac téite dá dtagraítear i mír 1 den Airteagal seo i gcás ina bhfuil an cion tobac níos airde ná 0,45 gram ach nach bhfuil sé níos airde ná 0,75 gram, gur trí mhír í i gcás ina bhfuil an cion tobac níos airde ná 0,75 gram ach nach bhfuil sé níos airde ná 1,05 gram, agus gur ítim bhreise amháin í i gcás gach 0,3 gram de chion tobac dar tús 1,05 gram.


Or. <Original>{EN}en</Original>
<TitreJust>Réasúnú</TitreJust>
Is mian linn a chinntiú nach rachfar timpeall ar na híosrátaí nua dleachta máil trí na "bataí" tobac téite nó na míreanna a dhéanamh níos mó/níos troime agus cáin a ghearradh orthu fós mar mhír amháin. Luaitear i measúnú tionchair an Choimisiúin go bhfuil meánmheáchan bataí tobac téite thart ar 0.3g (leathanach 101), agus dá bhrí sin bhunaíomar na tairseacha seo a leanas chun cánachas cothrom ar bhataí móra féideartha a áirithiú.
</Amend>
<Amend>Leasú		<NumAm>30</NumAm>
<DocAmend>Togra le haghaidh Treorach</DocAmend>
<Article>Airteagal 9 – mír 2</Article>
	

	Téacs arna mholadh ag an gCoimisiún
	Leasú

	2.	Chun críocha na Treorach seo, ciallaíonn ‘toitín leictreonach’ táirge ar féidir a úsáid le haghaidh gal a thomhailt trí bhéalóg, nó aon chomhpháirt den táirge sin, lena n-áirítear cartús, umar agus gaireas gan chartús ná umar agus atá indiúscartha nó in-athlíonta trí bhíthin coimeádán athlíonta nó umair, nó atá in-athluchtaithe le cartúis aon úsáide.
	2.	Chun críocha na Treorach seo, ciallaíonn ‘toitín leictreonach’ táirge is féidir a úsáid chun gal a thomhailt, nó aon chomhpháirt den táirge sin is féidir a bheith indiúscartha nó in-athlíonta, nó atá in-athluchtaithe.


Or. <Original>{EN}en</Original>
<TitreJust>Réasúnú</TitreJust>
Is é an cuspóir anseo lúb ar lár a d’fhéadfadh a bheith ann a dhúnadh agus an sainmhíniú a dhéanamh chomh leathan agus is féidir.
</Amend>
<Amend>Leasú		<NumAm>31</NumAm>
<DocAmend>Togra le haghaidh Treorach</DocAmend>
<Article>Airteagal 10 – mír 1</Article>
	

	Téacs arna mholadh ag an gCoimisiún
	Leasú

	1.	Chun críocha na Treorach seo, ciallaíonn ‘púitsí nicitín’ táirgí ina bhfuil nicitín atá beartaithe lena iontógáil ó bhéal, ar táirgí iad a mheasctar le snáithíní glasraí nó le substráit choibhéiseach, a chuirtear i láthair i gcodanna saicín nó i saicíní póiriúla nó i bhformáid choibhéiseach agus nach bhfuil tobac iontu.
	1.	Chun críocha na Treorach seo, ciallaíonn ‘púitsí nicitín’ táirgí ina bhfuil nicitín atá beartaithe lena iontógáil ó bhéal agus snáithíní glasraí nó substráit choibhéiseach, a chuirtear i láthair i gcodanna saicín nó i saicíní póiriúla nó i bhformáid choibhéiseach agus nach bhfuil tobac iontu.


Or. <Original>{EN}en</Original>
<TitreJust>Réasúnú</TitreJust>
Is é an cuspóir atá ann arís lúb ar lár a d’fhéadfadh a bheith ann a dhúnadh. Go teoiriciúil, ní fhéadfadh an táirgeoir na comhábhair a mheascadh agus treoir a thabhairt don tomhaltóir iad a mheascadh díreach roimh an úsáid, agus ar an gcaoi sin éalú ón sainmhíniú ar phúitsí nicitín mar tháirge inchánach. Dá bhrí sin, molaimid an tagairt don mheascadh a scriosadh.
</Amend>
<Amend>Leasú		<NumAm>32</NumAm>
<DocAmend>Togra le haghaidh Treorach</DocAmend>
<Article>Airteagal 12 – mír 2</Article>
	

	Téacs arna mholadh ag an gCoimisiún
	Leasú

	2.	An ráta Aontais a úsáidtear chun leibhéal íosta cánach táirge a chinneadh, agus dá bhforáiltear in Airteagal 16, Airteagal 20(2) agus Airteagal 22(2), déanfar é a choigeartú trí mhéadú nó laghdú a chur ar an mbonnmhéid in euro de réir an athraithe céatadáin le linn na 3 bliana féilire roimhe sin ar mheánluach bliantúil Aontais gach míreanna an Innéacs Comhchuibhithe Praghsanna do Thomhaltóirí arna fhoilsiú ag Eurostat.
	2.	An ráta Aontais a úsáidtear chun leibhéal íosta cánach táirge a chinneadh, agus dá bhforáiltear in Airteagal 16, Airteagal 20(2) agus Airteagal 22(2), déanfar é a choigeartú trí mhéadú nó laghdú a chur ar an mbonnmhéid in euro de réir an athraithe céatadáin le linn na 3 bliana féilire roimhe sin ar mheánluach bliantúil Aontais gach míreanna an Innéacs Comhchuibhithe Praghsanna do Thomhaltóirí seachas fuinneamh agus bia neamhphróiseáilte arna fhoilsiú ag Eurostat. Ní dhéanfar ráta an Aontais a úsáidtear chun íosleibhéal cánach táirge a chinneadh a choigeartú níos mó ná 12 %.


Or. <Original>{EN}en</Original>
<TitreJust>Réasúnú</TitreJust>
Chun mionsonraí a fháil maidir leis an gcroí-bhoilsciú, féach aithris 13. Is é is aidhm d’uasteorainn 12 % an choigeartaithe uasta oiriúnuithe na n-íosrátaí a dhéanamh níos intuartha agus níos so-ghalaithe.
</Amend>
<Amend>Leasú		<NumAm>33</NumAm>
<DocAmend>Togra le haghaidh Treorach</DocAmend>
<Article>Airteagal 12 – mír 3</Article>
	

	Téacs arna mholadh ag an gCoimisiún
	Leasú

	3.	An chuid den íosráta arna sloinneadh mar mhéid in aghaidh an chileagraim, in aghaidh an mhillilítir, nó in aghaidh líon ítimí ar leith is infheidhme i mBallstát, is éard a bheidh inti toradh na suime ar aon trian den ráta Aontais le haghaidh na catagóire comhfhreagraí, arna iolrú faoin innéacs praghasleibhéal agus arna roinnt ar chéad, móide dhá thrian den ráta Aontais le haghaidh na catagóire comhfhreagraí. Ciallaíonn innéacs praghasleibhéal an t-innéacs a fhoilsíonn Eurostat agus ina sloinntear an praghasleibhéal i mBallstát ar leith le haghaidh tomhaltas aonair iarbhír i gcoibhneas le meán ualaithe an Aontais. Bainfidh na Ballstáit úsáid as an innéacs praghasleibhéal de chuid na bliana roimh bhliain an choigeartaithe.
	3.	An chuid den íosráta arna sloinneadh mar mhéid in aghaidh an chileagraim, in aghaidh an mhillilítir, nó in aghaidh líon ítimí ar leith is infheidhme i mBallstát, is éard a bheidh inti toradh na suime ar aon leath den ráta Aontais le haghaidh na catagóire comhfhreagraí, arna iolrú faoin innéacs praghasleibhéal agus arna roinnt ar chéad, móide aon leath den ráta Aontais le haghaidh na catagóire comhfhreagraí. Ciallaíonn innéacs praghasleibhéal an t-innéacs a fhoilsíonn Eurostat agus ina sloinntear an praghasleibhéal i mBallstát ar leith le haghaidh tomhaltas aonair iarbhír i gcoibhneas le meán ualaithe an Aontais. Bainfidh na Ballstáit úsáid as an innéacs praghasleibhéal de chuid na bliana roimh bhliain an choigeartaithe.


Or. <Original>{EN}en</Original>
<TitreJust>Réasúnú</TitreJust>
Creidimid gur uirlis úsáideach é an t-innéacs leibhéal praghsanna chun na híosrátaí a dhéanamh níos cothroime ar fud na mBallstát a bhfuil staideanna eacnamaíocha an-éagsúil acu. Dá bhrí sin, ba cheart é a fheabhsú agus ba cheart a ualú i ríomh an íosráta deiridh a mhéadú ó aon trian go leath.
</Amend>
<Amend>Leasú		<NumAm>34</NumAm>
<DocAmend>Togra le haghaidh Treorach</DocAmend>
<Article>Airteagal 12 – mír 5</Article>
	

	Téacs arna mholadh ag an gCoimisiún
	Leasú

	5.	Cumhachtaítear don Choimisiún gníomhartha tarmligthe a ghlacadh i gcomhréir le hAirteagal 31 chun leasú a dhéanamh ar na híosrátaí Aontais a leagtar síos in Airteagal 16, Airteagal 20(2) agus Airteagal 22(2), ar bhealach a léiríonn an coigeartú a rinneadh i gcomhréir le mír 2 den Airteagal seo.
	5.	Cumhachtaítear don Choimisiún gníomhartha tarmligthe a ghlacadh gach bliain faoin 28 Feabhra i gcomhréir le hAirteagal 31 chun leasú a dhéanamh ar na híosrátaí Aontais a leagtar síos in Airteagal 16, Airteagal 20(2) agus Airteagal 22(2), ar bhealach a léiríonn an coigeartú a rinneadh i gcomhréir le mír 2 den Airteagal seo. Cuirfidh na Ballstáit na híosleibhéil nua chánachais i bhfeidhm ón 1 Eanáir den bhliain tar éis bhliain ghlactha an ghnímh tharmligthe faoi seach.


Or. <Original>{EN}en</Original>
</Amend>
<Amend>Leasú		<NumAm>35</NumAm>
<DocAmend>Togra le haghaidh Treorach</DocAmend>
<Article>Airteagal 12 – mír 6</Article>
	

	Téacs arna mholadh ag an gCoimisiún
	Leasú

	6.	Ní bheidh feidhm ag míreanna 1-5 den Airteagal seo maidir leis na hidirthréimhsí a bhunaítear in Airteagal 20(4) agus (5) agus in Airteagal 22(3) agus (4).
	6.	Beidh feidhm ag mír 2 ón 1 Eanáir 2036 amach.


Or. <Original>{EN}en</Original>
<TitreJust>Réasúnú</TitreJust>
Is gné iomlán nua é innéacsú na n-íosrátaí cánach ar leibhéal an Aontais a sheasfaidh an aimsir an Treoir ach a chuirfidh le castacht údaráis chánach na mBallstát freisin. Dá bhrí sin, chinneamar an fhoráil maidir le hinnéacsú (mír 2) a chur i bhfeidhm tar éis dheireadh na hidirthréimhse agus na tréimhse 3 bliana féilire ina dhiaidh sin.
</Amend>
<Amend>Leasú		<NumAm>36</NumAm>
<DocAmend>Togra le haghaidh Treorach</DocAmend>
<Article>Airteagal 16 – mír 1</Article>
	

	Téacs arna mholadh ag an gCoimisiún
	Leasú

	Maidir leis an dleacht mháil fhoriomlán ar thoitíní, beidh sé ina sciar 63 % ar a laghad de mheánphraghas miondíola ualaithe na dtoitíní a scaoiltear lena gcaitheamh. Ní bheidh an dleacht mháil sin níos lú ná an ráta Aontais, arb é atá ann EUR 215 in aghaidh 1 000 toitín arna choigeartú i comhréir le hAirteagal 12, gan beann ar an meánphraghas miondíola ualaithe.
	Maidir leis an dleacht mháil fhoriomlán ar thoitíní, beidh sé ina sciar 60 % ar a laghad de mheánphraghas miondíola ualaithe na dtoitíní a scaoiltear lena gcaitheamh. Ní bheidh an dleacht mháil sin níos lú ná an ráta Aontais, arb é atá ann EUR 215 in aghaidh 1 000 toitín arna choigeartú i comhréir le hAirteagal 12, gan beann ar an meánphraghas miondíola ualaithe.


Or. <Original>{EN}en</Original>
<TitreJust>Réasúnú</TitreJust>
I gcás roinnt Ballstát, ní féidir an cuspóir 63 % a bhaint amach. I bhfianaise na heaspa idirthréimhse do thoitíní, is gá an céatadán a laghdú go 60 %.
</Amend>
<Amend>Leasú		<NumAm>37</NumAm>
<DocAmend>Togra le haghaidh Treorach</DocAmend>
<Article>Airteagal 16 – mír 2</Article>
	

	Téacs arna mholadh ag an gCoimisiún
	Leasú

	Mar sin féin, na Ballstáit a thoibhíonn dleacht mháil atá ar a laghad chomh hard céanna le ráta an Aontais arb é atá ann EUR 274 in aghaidh 1 000 toitín , arna choigeartú de réir Airteagal 12, ar bhonn an mheánphraghais miondíola ualaithe, ní gá dóibh comhlíonadh a dhéanamh ar an gceanglas maidir le dleacht mháil fhoriomlán 63 % den mheánphraghas miondíola ualaithe toitíní a scaoiltear lena gcaitheamh cheanglas 63 % a leagtar amach sa chéad fhomhír den Airteagal seo.
	Mar sin féin, na Ballstáit a thoibhíonn dleacht mháil atá ar a laghad chomh hard céanna le ráta an Aontais arb é atá ann EUR 274 in aghaidh 1000 toitín , arna choigeartú de réir Airteagal 12, ar bhonn an mheánphraghais miondíola ualaithe, ní gá dóibh comhlíonadh a dhéanamh ar an gceanglas maidir le dleacht mháil fhoriomlán 60 % den mheánphraghas miondíola ualaithe toitíní a scaoiltear lena gcaitheamh cheanglas 60 % a leagtar amach sa chéad fhomhír den Airteagal seo.


Or. <Original>{EN}en</Original>
</Amend>
<Amend>Leasú		<NumAm>38</NumAm>
<DocAmend>Togra le haghaidh Treorach</DocAmend>
<Article>Airteagal 19 – mír 1 – pointe a</Article>
	

	Téacs arna mholadh ag an gCoimisiún
	Leasú

	(a)	todóga
	(a)	Todóga agus todóigíní;


Or. <Original>{EN}en</Original>
</Amend>
<Amend>Leasú		<NumAm>39</NumAm>
<DocAmend>Togra le haghaidh Treorach</DocAmend>
<Article>Airteagal 19 – mír 1 – pointe b</Article>
	

	Téacs arna mholadh ag an gCoimisiún
	Leasú

	(b)	todóigíní;
	scriosta


Or. <Original>{EN}en</Original>
</Amend>
<Amend>Leasú		<NumAm>40</NumAm>
<DocAmend>Togra le haghaidh Treorach</DocAmend>
<Article>Airteagal 19 – mír 1 – pointe c</Article>
	

	Téacs arna mholadh ag an gCoimisiún
	Leasú

	(c)	tobac mínghearrtha chun toitíní a rolladh;
	scriosta


Or. <Original>{EN}en</Original>
</Amend>
<Amend>Leasú		<NumAm>41</NumAm>
<DocAmend>Togra le haghaidh Treorach</DocAmend>
<Article>Airteagal 19 – mír 1 – pointe d</Article>
	

	Téacs arna mholadh ag an gCoimisiún
	Leasú

	(d)	tobac eile lena chaitheamh;
	(d)	tobac lena chaitheamh lena n-áirítear:

	
	(i)	tobac mínghearrtha chun toitíní a rolladh;

	
	(ii)	tobac píopa uisce;

	
	(iii)	tobac eile lena chaitheamh;


Or. <Original>{EN}en</Original>
</Amend>
<Amend>Leasú		<NumAm>42</NumAm>
<DocAmend>Togra le haghaidh Treorach</DocAmend>
<Article>Airteagal 19 – mír 1 – pointe e</Article>
	

	Téacs arna mholadh ag an gCoimisiún
	Leasú

	(e)	tobac píopa uisce;
	scriosta


Or. <Original>{EN}en</Original>
</Amend>
<Amend>Leasú		<NumAm>43</NumAm>
<DocAmend>Togra le haghaidh Treorach</DocAmend>
<Article>Airteagal 20 – mír 2 – tábla</Article>
	Téacs arna mholadh ag an gCoimisiún

	(a)
	todóga 
	:
	  sciar 40 % den phraghas miondíola lena n-áirítear gach cáin nó an ráta Aontais arb é atá ann  EUR 143 in aghaidh 1 000 ítim nó in aghaidh an chileagraim, arna choigeartú i gcomhréir le hAirteagal 12 ;

	(b) 
	 todóigíní 
	 :  
	 sciar 40 % den phraghas miondíola lena n-áirítear gach cáin nó an ráta Aontais arb é atá ann   EUR 143 in aghaidh 1 000 ítim nó in aghaidh an chileagraim arna choigeartú i gcomhréir le hAirteagal 12; 

	(c)
	tobac mínghearrtha chun toitíní a rolladh
	:
	  sciar 62 % den mheánphraghas miondíola ualaithe ar thobac mínghearrtha chun toitíní a rolladh a scaoiltear lena dtomhailt, nó an ráta Aontais, arb é atá ann  EUR 215 in aghaidh an chileagraim , arna choigeartú i gcomhréir le hAirteagal 12 ;

	(d)
	tobac eile lena chaitheamh
	:
	  sciar 50 % den phraghas miondíola lena n-áirítear gach cáin, nó an ráta Aontais arb é atá ann EUR 143 in aghaidh an chileagraim, arna choigeartú i gcomhréir le hAirteagal 12 ;

	 (e) 
	 tobac píopa uisce 
	 : 
	 sciar 50 % den phraghas miondíola lena n-áirítear gach cáin, nó an ráta Aontais arb é atá ann EUR 107 in aghaidh an chileagraim, arna choigeartú i gcomhréir le hAirteagal 12;  

	 (f) 
	 tobac téite  
	 : 
	 sciar 55 % den phraghas miondíola lena n-áirítear gach cáin, nó an ráta Aontais arb é atá ann EUR 108 in aghaidh an 1 000 ítim, arna choigeartú i gcomhréir le hAirteagal 12; sciar 55 % den phraghas miondíola lena n-áirítear gach cáin, nó an ráta Aontais arb é atá ann EUR 155 in aghaidh an chileagraim, arna choigeartú i gcomhréir le hAirteagal 12; 

	 (g) 
	 tobac monaraithe eile  
	 : 
	 sciar 50 % den phraghas miondíola lena n-áirítear gach cáin, nó an ráta Aontais arb é atá ann EUR 143 in aghaidh an chileagraim, arna choigeartú i gcomhréir le hAirteagal 12.  

	Leasú

	(a)
	todóga agus todóigíní
	:
	  sciar 15 % den phraghas miondíola lena n-áirítear gach cáin nó an ráta Aontais arb é atá ann  EUR 54 in aghaidh 1000 ítim nó in aghaidh an chileagraim, arna choigeartú i gcomhréir le hAirteagal 12 ;

	(d)
	tobac lena chaitheamh
	
	

	(i)
	tobac mínghearrtha chun toitíní a rolladh
	:
	[bookmark: _Hlk203234326][bookmark: _Hlk203234328] sciar 50 % den mheánphraghas miondíola ualaithe ar thobac mínghearrtha chun toitíní a rolladh a scaoiltear lena dtomhailt, nó an ráta Aontais, arb é atá ann EUR 180 in aghaidh an chileagraim, arna choigeartú i gcomhréir le hAirteagal 12;

	(ii) 
	tobac píopa uisce  
	 :  
	sciar 33 % den phraghas miondíola lena n-áirítear gach cáin, nó an ráta Aontais arb é atá ann EUR 80 in aghaidh an chileagraim, arna choigeartú i gcomhréir le hAirteagal 12;  

	(iii)
	tobac eile lena chaitheamh
	:
	[bookmark: _Hlk203234330][bookmark: _Hlk203234331]sciar 35 % den phraghas miondíola lena n-áirítear gach cáin, nó an ráta Aontais arb é atá ann EUR 110 in aghaidh an chileagraim, arna choigeartú i gcomhréir le hAirteagal 12;

	 (f) 
	 tobac téite  
	 : 
	 sciar 40 % den phraghas miondíola lena n-áirítear gach cáin, nó an ráta Aontais arb é atá ann EUR 80 in aghaidh an 1 000 ítim, arna choigeartú i gcomhréir le hAirteagal 12; nó sciar 40 % den phraghas miondíola lena n-áirítear gach cáin, nó an ráta Aontais arb é atá ann EUR 260 in aghaidh an chileagraim, arna choigeartú i gcomhréir le hAirteagal 12; 

	 (g) 
	 tobac monaraithe eile  
	 : 
	 sciar 35 % den phraghas miondíola lena n-áirítear gach cáin, nó an ráta Aontais arb é atá ann EUR 110 in aghaidh an chileagraim, arna choigeartú i gcomhréir le hAirteagal 12.  


Or. <Original>{EN}en</Original>
</Amend>
<Amend>Leasú		<NumAm>44</NumAm>
<DocAmend>Togra le haghaidh Treorach</DocAmend>
<Article>Airteagal 20 – mír 4</Article>
	

	Téacs arna mholadh ag an gCoimisiún
	Leasú

	4.	De mhaolú ar mhír 2, ón 1 Eanáir 2028 go dtí an 31 Nollaig 2029, maidir le rátaí dleachta máil, áiritheoidh na Ballstáit i gcás todóga nó todóigíní go mbeidh siad ar a laghad EUR 12 in aghaidh 1 000 ítim nó in aghaidh an chileagraim nó 5 % den phraghas miondíola lena n-áirítear gach cáin, i gcás todóga agus todóigíní go mbeidh siad ar a laghad EUR 22 in aghaidh an chileagraim nó 20 % den praghas miondíola lena n-áirítear gach cáin i gcás tobac eile lena chaitheamh agus tobac píopa uisce, ar a laghad EUR 88 in aghaidh an 1 000 ítim nó EUR 125 in aghaidh an chileagraim nó 45 % den phraghas miondíola lena n-áirítear gach cáin ar thobac téite, agus ar a laghad EUR 0 in aghaidh an chileagraim nó 0 % den praghas miondíola lena n-áirítear gach cáin i gcás tobac monaraithe eile.
	4.	De mhaolú ar mhír 2, ón 1 Eanáir 2028 go dtí an 31 Nollaig 2030, maidir le rátaí dleachta máil, áiritheoidh na Ballstáit i gcás todóga agus todóigíní go mbeidh siad ar a laghad EUR 12 in aghaidh 1 000 ítim nó in aghaidh an chileagraim nó 5 % den phraghas miondíola lena n-áirítear gach cáin, i gcás todóga agus todóigíní go mbeidh siad ar a laghad EUR 22 in aghaidh an chileagraim nó 20 % den praghas miondíola lena n-áirítear gach cáin i gcás tobac lena chaitheamh agus tobac píopa uisce, ar a laghad EUR 58 in aghaidh an 1 000 ítim nó EUR 83 in aghaidh an chileagraim nó 20 % den phraghas miondíola lena n-áirítear gach cáin ar thobac téite, agus ar a laghad EUR 0 in aghaidh an chileagraim nó 0 % den praghas miondíola lena n-áirítear gach cáin i gcás tobac monaraithe eile.


Or. <Original>{EN}en</Original>
<TitreJust>Réasúnú</TitreJust>
Cuirtear síneadh bliana leis an idirthréimhse. Chun teacht ar na rátaí deiridh inmhianaithe le haghaidh táirgí tobac téite mar a leagtar amach sa tábla in Airt. 20 mír 2, rinneadh na rátaí a bhí i bhfeidhm le linn na hidirthréimhse a oiriúnú dá réir.
</Amend>
<Amend>Leasú		<NumAm>45</NumAm>
<DocAmend>Togra le haghaidh Treorach</DocAmend>
<Article>Airteagal 20 – mír 5</Article>
	

	Téacs arna mholadh ag an gCoimisiún
	Leasú

	5.	De mhaolú ar mhír 2, ón 1 Eanáir 2030 go dtí an 31 Nollaig 2031, áiritheoidh na Ballstáit gurb ionann rátaí dleachta máil agus EUR 71,5 ar a laghad in aghaidh 1 000 ítim nó in aghaidh an chileagraim nó 20 % den phraghas miondíola lena n-áirítear gach cáin ar thodóga nó todóigíní, EUR 71,5 ar a laghad in aghaidh an chileagraim nó 25 % den phraghas miondíola lena n-áirítear gach cáin ar thobac eile lena chaitheamh, EUR 54 in aghaidh an chileagraim ar a laghad nó 25 % den phraghas miondíola lena n-áirítear gach cáin ar thobac píopa uisce, EUR 98 ar a laghad in aghaidh an 1 000 ítim nó EUR 140 in aghaidh an chileagraim nó 50 % den phraghas miondíola lena n-áirítear gach cáin ar thobac téite, agus EUR 71,5 in aghaidh an chileagraim nó 25 % ar a laghad den phraghas miondíola lena n-áirítear gach cáin ar thobac monaraithe eile.
	5.	De mhaolú ar mhír 2, ón 1 Eanáir 2031 go dtí an 31 Nollaig 2032, áiritheoidh na Ballstáit gurb ionann rátaí dleachta máil agus EUR 24 ar a laghad in aghaidh 1 000 ítim nó in aghaidh an chileagraim nó 10 % den phraghas miondíola lena n-áirítear gach cáin ar thodóga agus todóigíní, EUR 71,5 ar a laghad in aghaidh an chileagraim nó 25 % den phraghas miondíola lena n-áirítear gach cáin ar thobac eile lena chaitheamh, EUR 54 in aghaidh an chileagraim ar a laghad nó 25 % den phraghas miondíola lena n-áirítear gach cáin ar thobac píopa uisce, EUR 68 ar a laghad in aghaidh an 1 000 ítim nó EUR 97 in aghaidh an chileagraim nó 30 % den phraghas miondíola lena n-áirítear gach cáin ar thobac téite, agus EUR 71,5 in aghaidh an chileagraim nó 25 % ar a laghad den phraghas miondíola lena n-áirítear gach cáin ar thobac monaraithe eile.


Or. <Original>{EN}en</Original>
<TitreJust>Réasúnú</TitreJust>
Cuirtear síneadh bliana leis an idirthréimhse. Chun teacht ar na rátaí deiridh inmhianaithe le haghaidh todóga agus todóigíní agus táirgí tobac téite mar a leagtar amach sa tábla in Airt. 20 mír 2, rinneadh na rátaí a bhí i bhfeidhm le linn na hidirthréimhse a oiriúnú dá réir.
</Amend>
<Amend>Leasú		<NumAm>46</NumAm>
<DocAmend>Togra le haghaidh Treorach</DocAmend>
<Article>Airteagal 22 – mír 1 – fomhír 1 – pointe a a (nua)</Article>
	

	Téacs arna mholadh ag an gCoimisiún
	Leasú

	
	(aa)	i gcás leachtanna le haghaidh toitíní leictreonacha, dleacht shonrach arna sloinneadh mar mhéid in aghaidh an mhillilítir;


Or. <Original>{EN}en</Original>
<TitreJust>Réasúnú</TitreJust>
Tá an foirmliú seo níos sainiúla agus níos oiriúnaí do leachtanna maidir le toitíní leictreonacha.
</Amend>
<Amend>Leasú		<NumAm>47</NumAm>
<DocAmend>Togra le haghaidh Treorach</DocAmend>
<Article>Airteagal 22 – mír 1 – fomhír 1 – pointe b</Article>
	

	Téacs arna mholadh ag an gCoimisiún
	Leasú

	(b)	dleacht shonrach arna sloinneadh mar mhéid in aghaidh an chileagram;
	(b)	i gcás púitsí nicitín agus táirgí nicitín eile, dleacht shonrach arna sloinneadh mar mhéid in aghaidh an chileagram, nó mar mhalairt air sin i gcás líon áirithe ítimí;


Or. <Original>{EN}en</Original>
<TitreJust>Réasúnú</TitreJust>
Is é an cuspóir atá ann cur chuige a thabhairt isteach atá saincheaptha do gach catagóir táirgí agus a bheith chomh sonrach agus is féidir.
</Amend>
<Amend>Leasú		<NumAm>48</NumAm>
<DocAmend>Togra le haghaidh Treorach</DocAmend>
<Article>Airteagal 22 – mír 1 – fomhír 1 – pointe c</Article>
	

	Téacs arna mholadh ag an gCoimisiún
	Leasú

	(c)	meascán den dá rud, lena gcomhcheanglaítear eilimint ad valorem agus eilimint shonrach.
	(c)	meascán de (a) agus (aa), nó (a) agus (b) dá réir sin, lena gcomhcheanglaítear eilimint ad valorem agus eilimint shonrach.


Or. <Original>{EN}en</Original>
<TitreJust>Réasúnú</TitreJust>
Is é an cuspóir atá ann cur chuige a thabhairt isteach atá saincheaptha do gach catagóir táirgí agus a bheith chomh sonrach agus is féidir.
</Amend>
<Amend>Leasú		<NumAm>49</NumAm>
<DocAmend>Togra le haghaidh Treorach</DocAmend>
<Article>Airteagal 22 – mír 2 – an chuid réamhráiteach</Article>
	

	Téacs arna mholadh ag an gCoimisiún
	Leasú

	2.	Maidir leis an dleacht mháil fhoriomlán ar leachtanna le haghaidh toitíní leictreonacha, arna sloinneadh mar chéatadán nó mar mhéid in aghaidh an mhillilítir, beidh sí ar a laghad coibhéiseach leis na rátaí nó na híosmhéideanna a leagtar síos le haghaidh na nithe seo a leanas:
	2.	Maidir leis an dleacht mháil fhoriomlán ar leachtanna le haghaidh toitíní leictreonacha, bíodh nicitín iontu nó ná bíodh, arna sloinneadh mar chéatadán nó mar mhéid in aghaidh an mhillilítir, beidh sí 40 % ar a laghad den phraghas miondíola lena n-áirítear gach cáin nó ráta an Aontais de EUR 0,36 in aghaidh an mhillilítir, arna choigeartú i gcomhréir le hAirteagal 12.


Or. <Original>{EN}en</Original>
<TitreJust>Réasúnú</TitreJust>
Chun forfheidhmiú na Treorach a dhéanamh níos indéanta d’údaráis chánach náisiúnta, chinneamar na leibhéil chéanna chánachais a thabhairt isteach le haghaidh leachtanna le haghaidh toitíní leictreonacha (vápaí) gan beann ar chion nicitín an leachta. Ní bheadh ar údaráis chánach agus chustaim scrúdú a dhéanamh ar an ábhar nicitín chun a n-oibleagáidí a chomhlíonadh.
</Amend>
<Amend>Leasú		<NumAm>50</NumAm>
<DocAmend>Togra le haghaidh Treorach</DocAmend>
<Article>Airteagal 22 – mír 2 – pointe a</Article>
	

	Téacs arna mholadh ag an gCoimisiún
	Leasú

	(a)	leachtanna ina bhfuil idir 0 mg nicitín in aghaidh an mhillilítir agus uasmhéid 15 mg nicitín in aghaidh an mhillilítir: sciar 20 % den phraghas miondíola lena n-áirítear gach cáin, nó an ráta Aontais arb é atá ann EUR 0,12 in aghaidh an mhillilítir, arna choigeartú i gcomhréir le hAirteagal 12;
	scriosta


Or. <Original>{EN}en</Original>
</Amend>
<Amend>Leasú		<NumAm>51</NumAm>
<DocAmend>Togra le haghaidh Treorach</DocAmend>
<Article>Airteagal 22 – mír 2 – pointe b</Article>
	

	Téacs arna mholadh ag an gCoimisiún
	Leasú

	(b)	leachtanna ina bhfuil cion is mó ná 15 mg nicitín in aghaidh an mhillilítir: sciar 40 % den phraghas miondíola lena n-áirítear gach cáin, nó an ráta Aontais arb é atá ann EUR 0,36 in aghaidh an mhillilítir, arna choigeartú i gcomhréir le hAirteagal 12.
	scriosta


Or. <Original>{EN}en</Original>
</Amend>
<Amend>Leasú		<NumAm>52</NumAm>
<DocAmend>Togra le haghaidh Treorach</DocAmend>
<Article>Airteagal 22 – mír 3 – fomhír 2 – an chuid réamhráiteach</Article>
	

	Téacs arna mholadh ag an gCoimisiún
	Leasú

	Maidir leis an dleacht mháil fhoriomlán, arna sloinneadh mar chéatadán nó mar mhéid in aghaidh an mhillilítir, ón 1 Eanáir 2030 ar aghaidh, beidh sí ar a laghad coibhéiseach leis na rátaí nó na híosmhéideanna a leagtar síos le haghaidh na nithe seo a leanas:
	Maidir le dleacht mháil fhoriomlán , arna sloinneadh mar chéatadán, mar mhéid in aghaidh an chileagraim nó le haghaidh líon ítimí ar leith, ón 1 Eanáir 2030 ar aghaidh, beidh sí ar a laghad coibhéiseach leis na rátaí nó na híosmhéideanna a leagtar síos le haghaidh na nithe seo a leanas:


Or. <Original>{EN}en</Original>
</Amend>
<Amend>Leasú		<NumAm>53</NumAm>
<DocAmend>Togra le haghaidh Treorach</DocAmend>
<Article>Airteagal 22 – mír 3 – fomhír 2 – pointe a</Article>
	

	Téacs arna mholadh ag an gCoimisiún
	Leasú

	(a)	púitsí nicitín: sciar 25 % den phraghas miondíola lena n-áirítear gach cáin, nó an ráta Aontais arb é atá ann EUR 71,5 in aghaidh an chileagraim;
	(a)	púitsí nicitín: sciar 20 % den phraghas miondíola lena n-áirítear gach cáin, nó an ráta Aontais arb é atá ann EUR 57 in aghaidh an chileagraim;


Or. <Original>{EN}en</Original>
<TitreJust>Réasúnú</TitreJust>
Níl dleacht mháil ar phúitsí nicitín tugtha isteach ach ag roinnt Ballstát cheana féin. Dá bhrí sin, is gá an luas a bhaineann le cáin a ghearradh orthu a laghdú beagán.
</Amend>
<Amend>Leasú		<NumAm>54</NumAm>
<DocAmend>Togra le haghaidh Treorach</DocAmend>
<Article>Airteagal 22 – mír 3 – fomhír 2 – pointe b</Article>
	

	Téacs arna mholadh ag an gCoimisiún
	Leasú

	(b)	táirgí nicitín eile: sciar 25 % den phraghas miondíola lena n-áirítear gach cáin.
	(b)	táirgí nicitín eile: sciar 20 % den phraghas miondíola lena n-áirítear gach cáin.


Or. <Original>{EN}en</Original>
</Amend>
<Amend>Leasú		<NumAm>55</NumAm>
<DocAmend>Togra le haghaidh Treorach</DocAmend>
<Article>Airteagal 22 – mír 4 – an chuid réamhráiteach</Article>
	

	Téacs arna mholadh ag an gCoimisiún
	Leasú

	4.	Ón 1 Eanáir 2032, áiritheoidh na Ballstáit dá dtagraítear sa chéad abairt de mhír 3 den Airteagal seo go mbeidh an dleacht mháil fhoriomlán, arna sloinneadh mar chéatadán nó mar mhéid in aghaidh an chileagraim, coibhéiseach ar a laghad leis na rátaí nó na híosmhéideanna a leagtar síos le haghaidh na nithe seo a leanas:
	4.	Ón 1 Eanáir 2033, áiritheoidh na Ballstáit dá dtagraítear sa chéad abairt de mhír 3 den Airteagal seo go mbeidh an dleacht mháil fhoriomlán, arna sloinneadh mar chéatadán, mar mhéid in aghaidh an chileagraim nó le haghaidh líon áirithe míreanna, coibhéiseach ar a laghad leis na rátaí nó na híosmhéideanna a leagtar síos le haghaidh na nithe seo a leanas:


Or. <Original>{EN}en</Original>
</Amend>
<Amend>Leasú		<NumAm>56</NumAm>
<DocAmend>Togra le haghaidh Treorach</DocAmend>
<Article>Airteagal 22 – mír 4 – pointe a</Article>
	

	Téacs arna mholadh ag an gCoimisiún
	Leasú

	(a)	púitsí nicitín: sciar 50 % den phraghas miondíola lena n-áirítear gach cáin, nó an ráta Aontais arb é atá ann EUR 143 in aghaidh an chileagraim, arna choigeartú i gcomhréir le hAirteagal 12;
	(a)	púitsí nicitín: sciar 35 % den phraghas miondíola lena n-áirítear gach cáin, nó an ráta Aontais arb é atá ann EUR 100 in aghaidh an chileagraim, arna choigeartú i gcomhréir le hAirteagal 12;


Or. <Original>{EN}en</Original>
<TitreJust>Réasúnú</TitreJust>
Níl dleacht mháil ar phúitsí nicitín tugtha isteach ach ag roinnt Ballstát cheana féin. Thairis sin, luann an Coimisiún féin ina mheasúnú tionchair go bhféadfadh na rátaí atá beartaithe le haghaidh púitsí nicitín ‘cliseadh margaidh’ a spreagadh i roinnt Ballstát (leathanach 103). Is gá, dá bhrí sin, na híosrátaí deiridh a choinneáil indéanta agus níos réadúla.
</Amend>
<Amend>Leasú		<NumAm>57</NumAm>
<DocAmend>Togra le haghaidh Treorach</DocAmend>
<Article>Airteagal 22 – mír 4 – pointe b</Article>
	

	Téacs arna mholadh ag an gCoimisiún
	Leasú

	(b)	táirgí nicitín eile: sciar 50 % den phraghas miondíola lena n-áirítear gach cáin.
	(b)	táirgí nicitín eile: sciar 35 % den phraghas miondíola lena n-áirítear gach cáin.


Or. <Original>{EN}en</Original>
</Amend>
<Amend>Leasú		<NumAm>58</NumAm>
<DocAmend>Togra le haghaidh Treorach</DocAmend>
<Article>Airteagal 26 – mír 2 – fomhír 1 – pointe a a (nua)</Article>
	

	Téacs arna mholadh ag an gCoimisiún
	Leasú

	
	(aa)	tobac monaraithe agus táirgí a bhaineann le tobac a scriostar faoi mhaoirseacht riaracháin;


Or. <Original>{EN}en</Original>
<TitreJust>Réasúnú</TitreJust>
Is breisiú an-teicniúil é seo lena dtugtar aghaidh ar chásanna ina n-athraíonn na Ballstáit na dleachtanna máil ar tháirgí le stampaí cánach (e.g. toitíní). I gcásanna den sórt sin, táirgí a bhfuil stampa cánach orthu lena léirítear an ráta dleachta máil (níos ísle) a bhí ann roimhe sin, níor cheart dóibh fanacht i gcúrsaíocht a luaithe a bheidh deireadh leis an idirthréimhse. Ar an gcúis sin, tá coimeádaithe údaraithe stórais agus oibreoirí eacnamaíocha ábhartha eile i dteideal aisíocaíocht a fháil ar an dleacht mháil a íocadh cheana, ar choinníoll go ndéantar na táirgí a tharraingt siar ón margadh agus a scriosadh faoi mhaoirseacht na n-údarás inniúil.
</Amend>
<Amend>Leasú		<NumAm>59</NumAm>
<DocAmend>Togra le haghaidh Treorach</DocAmend>
<Article>Airteagal 28 – mír 1 – fomhír 3</Article>
	

	Téacs arna mholadh ag an gCoimisiún
	Leasú

	An fhaisnéis atá ar fáil agus a bhfuil gá léi chun an tuarascáil a ullmhú, arna iarraidh sin dóibh, cuirfidh na Ballstáit an fhaisnéis sin faoi bhráid an Choimisiúin, lena n-áirítear an fhaisnéis is gá chun comparáid a dhéanamh idir an méid máil a bhailítear agus an méid máil atá dlite gach bliain ar a gcríoch.
	Déanfaidh na Ballstáit, arna iarraidh sin, an fhaisnéis atá ar fáil agus is gá chun an tuarascáil a ullmhú a chur faoi bhráid an Choimisiúin.


Or. <Original>{EN}en</Original>
<TitreJust>Réasúnú</TitreJust>
Creidimid go bhfuil go leor saineolais agus acmhainní ag an gCoimisiún chun an fhaisnéis sin a bhailiú as a stuaim féin. Ina theannta sin, ní mheasaimid go bhfuil gá leis an bhfaisnéis sin chun go n-ullmhódh an Coimisiún an tuarascáil ábhartha.
</Amend>
<Amend>Leasú		<NumAm>60</NumAm>
<DocAmend>Togra le haghaidh Treorach</DocAmend>
<Article>Airteagal 28 – mír 4</Article>
	

	Téacs arna mholadh ag an gCoimisiún
	Leasú

	4.	Ba cheart íosleibhéil a shocrú le haghaidh táirgí nua tobac agus nicitín agus ionas go laghdófar na difreálaigh chánach atá ann cheana, agus na forbairtí sa mhargadh atá ann faoi láthair agus a bheidh ann amach anseo á gcur san áireamh. Déanfaidh an Coimisiún athbhreithniú ar an treoir seo gan moill mhíchuí, agus an t-athbhreithniú a dhéanfar amach anseo ar Threoir 2014/40/AE (an Treoir um Tháirgí Tobac) á chur san áireamh aige, agus ba cheart dó breithniú a dhéanamh ar chomhionannú féideartha na leibhéal cánachais do chatagóirí éagsúla táirgí, agus na híosleibhéil chánachais do thobac téite agus do tháirgí a bhaineann le tobac dá dtagraítear in Airteagal 20(2)(f) agus in Airteagal 22 á mhéadú dá réir sin.
	scriosta


Or. <Original>{EN}en</Original>
<TitreJust>Réasúnú</TitreJust>
Is é ár dtuairim nach dréachtú fónta dlíthiúil é a bheith bunaithe san athmhúnlú reatha ar na cinntí ba cheart don Choimisiún a dhéanamh amach anseo. Thairis sin, ní léir cén fáth a bhfuil gá le cothromú na leibhéal cánachais le haghaidh catagóirí éagsúla táirgí agus cén fáth a bhfuil sé inmhianaithe ar an gcéad dul síos.
</Amend>
<Amend>Leasú		<NumAm>61</NumAm>
<DocAmend>Togra le haghaidh Treorach</DocAmend>
<Article>Airteagal 28 a (nua)</Article>
	

	Téacs arna mholadh ag an gCoimisiún
	Leasú

	
	Airteagal 28a

	
	Faoi … [dhá bhliain tar éis theacht i bhfeidhm na Treorach seo], déanfaidh an Coimisiún measúnú ar thionchar na n-íosrátaí dleachta máil nua is infheidhme maidir le todóga agus todóigíní ar FBManna, ar mhonaróirí faoi úinéireacht teaghlaigh, ar fhostaíocht réigiúnach, ar shlabhraí soláthair, agus ar phatrúin ionadaíochta. I gcás ina léirítear sa mheasúnú go bhfuil tionchair dhíréireacha ar FBManna, ar mhonaróirí faoi úinéireacht teaghlaigh nó ar fhostaíocht réigiúnach, ba cheart don Choimisiún togra reachtach a thíolacadh chun na híosrátaí is infheidhme nó struchtúr na rátaí sin a choigeartú chun comhréireacht a áirithiú agus chun difreálach iomchuí a choinneáil i leith toitíní.


Or. <Original>{EN}en</Original>
</Amend></RepeatBlock-Amend>

[bookmark: _Toc225255836]RÁITEAS MÍNIÚCHÁIN
Is é is aidhm don Treoir maidir le Cánachas Tobac na rialacha i ndáil le cánachas tobac a thabhairt cothrom le dáta i dtéarmaí íosrátaí dleachta máil agus trí tháirgí núíosacha a bhaineann le tobac atá tagtha chun cinn ó rinneadh an t-athbhreithniú deireanach ar an Treoir maidir le Cánachas Tobac a chur san áireamh. I bhfianaise an dá chuspóir a bhaineann le feidhmiú cuí an mhargaidh inmheánaigh agus ardleibhéal cosanta sláinte araon a áirithiú, is gá cothromaíocht uaillmhianach, indéanta agus réalaíoch a aimsiú. Tuigeann an Rapóirtéir, ar ndóigh, an gá atá le hathbhreithniú a dhéanamh ar na rialacha maidir le cánachas tobac san Aontais - tá na híosrátaí ag éirí as dáta mar gheall ar mhéaduithe pá agus boilsciú, tá táirgí nua tagtha isteach sa mhargadh agus tá leibhéal áirithe comhchuibhithe inmhianaithe ar fud Bhallstáit an Aontais. Thairis sin, d’fhéadfadh tionchar a bheith ag cánachas tobac ar an tsláinte phoiblí.
Mar sin féin, tá sé ríthábhachtach an chothromaíocht cheart a bhaint amach. Ní mór na híosrátaí cánachais a ardú ar bhealach cúramach agus machnamhach, agus na héifeachtaí uile a d’fhéadfadh a bheith ar thomhaltóirí, ar údaráis chánach náisiúnta agus ar mhargadh na dtáirgí tobac á gcur san áireamh. Braitheann éifeachtacht na ndleachtanna máil ní hamháin ar leibhéal na n-íosrátaí, ach freisin ar luas, struchtúr agus intuarthacht a gcur chun feidhme. D’fhéadfadh coigeartuithe róthobann nó dochta margaí dlíthiúla a shaobhadh agus dreasachtaí don trádáil aindleathach a mhéadú, rud a bhainfeadh an bonn de chuspóirí bailithe ioncaim agus forfheidhmithe araon. Sin é an fáth a molann an Rapóirtéir méadú níos céimsí agus níos pragmataí ar na híosrátaí.
Breithniú lárnach ar an Tuarascáil is ea cóir dhifreáilte táirgí bunaithe ar a saintréithe, a rioscaí sláinte agus a bpatrúin úsáide. Aithnítear sa togra ón gCoimisiún éagsúlacht na dtáirgí tobac agus nicitín agus tugtar isteach struchtúir chánach shonracha le haghaidh catagóirí aonair. Tacaíonn an Rapóirtéir leis an gcur chuige difreáilte sin agus measann sé go bhfuil sé ríthábhachtach sainiúlachtaí táirgí tobac éagsúla a mheas i gcónaí.
Tugtar aghaidh sa Tuarascáil freisin ar an gcothromaíocht idir cuspóirí sláinte poiblí agus struchtúr fioscach. Tugann fianaise le fios go bhféadfadh rioscaí níos ísle a bheith ag baint le roinnt táirgí neamh‑indóite ná toitíní traidisiúnta agus go bhféadfadh siad cur le tomhaltas laghdaithe na dtáirgí is díobhálaí. Creideann an Rapóirtéir, dá bhrí sin, gur cheart, leis an mbeartas maidir le dleacht mháil, cur chuige a oireann do chách a sheachaint agus gur cheart próifílí riosca coibhneasta a léiriú ar bhealach comhréireach.
Thug an Coimisiún dhá shásra nua isteach sa Treoir maidir le Cáin Tobac - innéacsú na n-íosrátaí a tharlaíonn gach trí bliana agus an t-innéacs leibhéal praghsanna. Measann an Rapóirtéir go bhfuil an dá uirlis úsáideach chun Treoir maidir le Cáin Tobac a dhéanamh slán i bhfad na haimsire. Rinne an Tuarascáil an uirlis innéacsaithe a oiriúnú trína teorannú don chroíbhoilsciú agus trí uasteorainn 12 % a thabhairt isteach le haghaidh coigeartú uasta le haghaidh intuarthacht níos fearr. Áirithítear leis an innéacs leibhéil praghsanna cinneadh níos cothroime maidir leis na híosrátaí bunaithe ar cé chomh hard is atá leibhéal ginearálta na bpraghsanna i mBallstát ar leith. Aontaíonn an Rapóirtéir leis an loighic sin agus chinn sé gur cheart ualú innéacs leibhéal na bpraghsanna i ríomh an íosráta deiridh a mhéadú ó aon trian go leath.
Ar deireadh, leagtar béim sa Tuarascáil ar ról na n-idirthréimhsí maidir le cur chun feidhme rianúil an chreata dhlíthiúil nua a éascú. Le córais idirthréimhseacha, cuirtear ar chumas na mBallstát agus na rannpháirtithe sa mhargadh iad féin a chur in oiriúint de réir a chéile do rátaí íosta méadaithe, rud a laghdaíonn an baol go gcuirfí isteach ar an margadh agus go mbeadh trádáil aindleathach níos airde ann. Dá bhrí sin, chinn an Rapóirtéir síneadh bliana a chur leis an idirthréimhse go dtí deireadh 2032.
Ar an mbonn sin, moltar sa Tuarascáil coigeartuithe spriocdhírithe arb é is aidhm dóibh comhréireacht, comhleanúnachas agus éifeachtacht phraiticiúil an togra ón gCoimisiún a neartú, agus a phríomhchuspóirí á n-urramú go hiomlán ag an am céanna.

[bookmark: FootprintPageRR]
[bookmark: _Toc225255837]IARSCRÍBHINN: DEARBHÚ IONCHUIR
<FootprintIntro>I gcomhréir le hAirteagal 8 d’Iarscríbhinn I a ghabhann leis na Rialacha Nós Imeachta, dearbhaíonn an rapóirtéir go bhfuil ionchur curtha san áireamh aige ina thuarascáil ar shaincheisteanna a bhaineann le hábhar an chomhaid a fuair sé, le linn ullmhú na dréacht-tuarascála, ó na hionadaithe leasa seo a leanas a thagann faoi raon feidhme an Chomhaontaithe Idirinstitiúidigh maidir le clár trédhearcachta sainordaitheach[footnoteRef:2], nó ó na hionadaithe údarás poiblí tríú tíortha seo a leanas, lena n-áirítear a misin taidhleoireachta agus a n-ambasáidí:</FootprintIntro> [2:  Comhaontú Idirinstitiúideach an 20 Bealtaine 2021 idir Parlaimint na hEorpa, Comhairle an Aontais Eorpaigh agus an Coimisiún Eorpach maidir le clár trédhearcachta sainordaitheach (IO L 207, 11.6.2021, lch. 1, ELI: https://eur-lex.europa.eu/legal-content/GA/TXT/?uri=CELEX:32021Q0611(01)).] 

	1. Ionadaithe leasa a thagann faoi raon feidhme an Chomhaontaithe Idirinstitiúidigh maidir le clár trédhearcachta sainordaitheach

	Tobacco Europe AISBL, reg. number: 1496873833-97

	European Cigar Manufacturers Association, reg. number: 92802501097-37

	an Coimisiún Eorpach

	Smoke Free Partnership, reg. number: 6403725595-50

	2. Ionadaithe ó údaráis phoiblí tríú tíortha, lena n-áirítear a misin taidhleoireachta agus a n-ambasáidí

	Ionadaí ar bith


Déantar an liosta thuas a tharraingt suas faoi fhreagracht eisiach an rapóirtéara.
I gcás ina sainaithnítear daoine nádúrtha ar an liosta de réir a n-ainm, a bhfeidhme nó an dá cheann, dearbhaíonn an rapóirtéir go ndearna sé Fógra Cosanta Sonraí Pharlaimint na hEorpa Uimh. 484 (https://www.europarl.europa.eu/data-protect/index.do) a chur faoi bhráid na ndaoine nádúrtha lena mbaineann, ar fógra é lena leagtar amach na coinníollacha is infheidhme maidir le próiseáil a sonraí pearsanta agus na cearta a bhaineann leis an bpróiseáil sin.

[bookmark: _Toc225255838]IARSCRÍBHINN: LITIR ÓN gCOISTE UM GHNÓTHAÍ DLÍTHIÚLA
<Date>{11/12/2025}11.12.2025</Date>
Aurore Lalucq
Cathaoirleacht
an Coiste um Ghnóthaí Eacnamaíochta agus Airgeadaíochta
AN BHRUISÉIL
Ábhar:	<Titre>Tuairim ar an Togra le haghaidh treoir ón gComhairle maidir le struchtúr agus rátaí na dleachta máil a chuirtear i bhfeidhm ar thobac agus ar tháirgí a bhaineann le tobac</Titre> <DocRef>(COM(2025)0580 – C10‑0207/2025 – 2025/0580(CNS))</DocRef>
A Chathaoirligh, a chara,
Tá scrúdú déanta ag an gCoiste um Ghnóthaí Dlíthiúla ar an togra dá dtagraítear thuas de bhun Riail 113 maidir le Rialacha Nós Imeachta Pharlaimint na hEorpa a athmhúnlú.
Seo a leanas mír 3 den Riail sin: 
‘Má mheasann an coiste atá freagrach as gnóthaí dlíthiúla nach bhfuil aon athruithe substainteacha i gceist leis an togra, seachas na hathruithe sin a shainaithnítear sa togra mar athruithe den sórt sin, cuirfidh sé an méid sin in iúl don choiste atá freagrach as ábhar an togra.
I gcás den sórt sin, de bhreis ar na coinníollacha a leagtar síos i Rialacha 187 agus 188, ní bheidh leasuithe inghlactha laistigh den choiste atá freagrach as an ábhar ach amháin má bhaineann siad leis na codanna sin den togra ina bhfuil athruithe.
Féadfaidh Cathaoirleach an choiste atá freagrach as an ábhar, áfach, mar eisceacht agus ar bhonn cás ar chás, glacadh le leasuithe ar chodanna den togra a fhanann gan athrú, má mheasann sé nó sí go bhfuil gá leis sin mar gheall ar chúiseanna práinneacha a bhaineann le loighic inmheánach an téacs nó mar go bhfuil dlúthbhaint idir na leasuithe agus leasuithe inghlactha eile. Caithfear cúiseanna den sórt sin a shonrú i réasúnú i scríbhinn ar na leasuithe.’
Tar éis an tuairim atá i gceangal leis seo a fháil ó Mheitheal Chomhairleach Sheirbhísí Dlí Pharlaimint na hEorpa, na Comhairle agus an Choimisiúin, a bhfuil scrúdú déanta aici ar an togra athmhúnlaithe, agus i gcomhréir leis na moltaí ón Rapóirtéir, measann an Coiste um Ghnóthaí Dlíthiúla nach bhfuil aon leasú substainteach i gceist leis an togra atá i dtrácht seachas na leasuithe sin a shainaithnítear sa togra mar leasuithe den sórt sin, agus, a mhéid a bhaineann le códú na bhforálacha neamhathraithe ón ngníomh a bhí cheana ann in éineacht leis na leasuithe substainteacha sin, gurb é atá sa togra ná códú díreach ar an téacs atá cheana ann, gan aon athrú ina shubstaint.
Rinne an Coiste um Ghnóthaí Dlíthiúla breithniú ar an ábhar ag an gcruinniú a bhí aige an 3 Nollaig 2025, agus tháinig sé ar an gconclúid thuas d’aon toil[footnoteRef:3].  [3:  Bhí na daoine seo a leanas i láthair ag an vótáil chríochnaitheach: Ilhan Kyuchyuk (Cathaoirleach), Marion Walsmann (Leas-Chathaoirleach), Mario Mantovani (Leas-Chathaoirleach), Lara Wolters (Leas-Chathaoirleach), Maravillas Abadía Jover, Pascal Canfin, José Cepeda, Ton Diepeveen, Mario Furore, Mary Khan, Sergey Lagodinsky, Ilia Lazarov (in ionad Emil Radev de bhun Riail 216(7)), Lukas Mandl, Arkadiusz Mularczyk, Piera Pascale, Kira Marie Peter-Hansen, Gheorghe Piperea, René Repasi, Krzysztof Śmiszek, Adrián Vázquez Lázara, Axel Vos, Michał Wawrykiewicz, Dainius Žalimas, Alessro Zan.] 

Is mise, le meas,
Ilhan Kyuchyuk
iat.: An tuairim ón Meitheal Chomhairleach

MEITHEAL CHOMHAIRLEACH
NA SEIRBHÍSÍ DLÍTHIÚLA


An Bhruiséil, 6 Deireadh Fómhair 2025
TUAIRIM
	CHUIG:	PARLAIMINT NA hEORPA
		AN CHOMHAIRLE
		AN COIMISIÚN
Togra le haghaidh Treoir ón gComhairle maidir le struchtúr agus rátaí na dleachta máil a chuirtear i bhfeidhm ar thobac agus ar tháirgí a bhaineann le tobac
COM(2025)0580 an 16.7.2025 - 2025/0580(CNS)
Ag féachaint do Chomhaontú Idirinstitiúideach an 28 Samhain 2001 maidir le húsáid níos struchtúrtha na teicníce um athmhúnlú maidir le gníomhartha reachtacha, agus go háirithe pointe 9 de, bhí cruinniú ag an Meitheal Chomhairleach, atá comhdhéanta de sheirbhisí dlíthiúla faoi seach Pharlaimint na hEorpa, na Comhairle agus an Choimisiúin, an 24 Meán Fómhair 2025, chun scrúdú a dhéanamh ar an togra thuasluaite arna thíolacadh ag an gCoimisiún. 

Le linn an chruinnithe sin[footnoteRef:4], is é an toradh a bhí ar an scrúdú ar an togra le haghaidh treoir ón gComhairle lena ndéantar athmhúnlú ar Threoir 2011/64/AE ón gComhairle an 21 Meitheamh 2011 maidir le struchtúr agus rátaí na dleachta máil a chuirtear i bhfeidhm ar thobac agus ar tháirgí a bhaineann le tobac, ná gur tháinig an Mheitheal Chomhairleach ar an tátal, gan aon easaontú, nach bhfuil aon leasuithe substainteacha sa togra seachas na cinn sin a shainaithnítear amhlaidh. Tháinig an Mheitheal Chomhairleach ar an tátal freisin, a mhéid a bhaineann le códú fhorálacha neamhathraithe an ghnímh a bhí cheana ann in éineacht leis na leasuithe substainteacha sin, gurb é atá sa togra ná códú díreach ar an téacs dlíthiúil atá ann cheana, gan aon athrú ina shubstaint. [4:  	Is bunaithe ar an leagan Béarla den togra a rinne an Mheitheal Chomhairleach a cuid oibre, arb é an leagan Béarla sin an mháistirchóip den téacs a bhí faoi chaibidil.] 







F. DREXLER		       E. FINNEGAN		D. CALLEJA CRESPO
Dlí-eolaí		       Dlí-eolaí		Ardstiúrthóir

